pythainlp/thai-wiki-dataset-v4 huggingface dataset:
สาวขี้อายกับยัยผีจอมหื่น

สาวขี้อายกับยัยผีจอมหื่น  หรือ รักนี้ผีขอป่วน เป็นละครโทรทัศน์ของเกาหลีใต้ปี 2015 นำแสดงโดยพัก โบ-ย็อง, โช ช็อง-ซ็อก, อิม จู-ฮวัน และคิม ซึล-กี ออกอากาศทางช่องทีวีเอ็น ตั้งแต่วันที่ 3 กรกฎาคม ถึง 22 สิงหาคม 2015 ในวันศุกร์และวันเสาร์ เวลา 20:30 น. (เวลามาตรฐานเกาหลี) จำนวน 16 ตอน
เรื่องย่อ.
นา บง-ซุน (พัก โบ-ย็อง) มีนิสัยขี้อายอย่างมาก ขาดความมั่นใจในตัวเอง ไม่มีเพื่อน และถูกตำหนิอยู่เสมอในงานของเธอในฐานะผู้ช่วยเชฟที่ Sun Restaurant นอกจากนี้ เธอยังเห็นผีเป็นครั้งคราวอีกด้วย วันหนึ่ง บง-ซุนถูกผีสาวพรหมจรรย์ชื่อ ชิน ซุน-แอ (คิม ซึล-กี) เข้าสิง เพื่อชดเชยการขาดความรักในช่วงชีวิตอันแสนสั้นของเธอและเธอเชื่อว่าการสูญเสียพรหมจรรย์จะทำให้เธอสามารถ "บรรลุเป้าหมาย" และก้าวไปสู่ชีวิตหลังความตายได้ ซุน-แอจึงมุ่งมั่นที่จะยั่วยวนผู้ชายให้มากที่สุดเท่าที่จะทำได้ ผ่านการสิงร่างของผู้หญิงคนอื่น และเธอก็พบว่าภาชนะที่สมบูรณ์แบบคือบง-ซุน
เจ้านายของบง-ซุนคือเชฟชื่อดัง คัง ซ็อน-อู (โช ช็อง-ซ็อก) ผู้หยิ่งยโส ซึ่งเธอแอบชอบอยู่ ซ็อน-อูไม่เคยออกเดทกับใครเลยนับตั้งแต่อกหักจาก อี โซ-ฮย็อง (พัก จ็อง-อา) เพื่อนสมัยมหาวิทยาลัย ซึ่งเป็นโปรดิวเซอร์รายการทีวี แต่เมื่อบง-ซุนดูเหมือนจะกำจัดความเขินอายออกไป ทำให้เธอกลายเป็นผู้หญิงที่มีความมั่นใจและกระตือรือร้น ในที่สุดเธอก็กล้าสบตาเขา ในขณะเดียวกัน ความลับที่เกี่ยวข้องกับการตายของซุน-แอ นั้นอาจจะเกี่ยวข้องกับน้องเขยของซ็อน-อู ชเว ซ็อง-แจ (อิม จู-ฮวัน) เจ้าหน้าที่ตำรวจจิตใจดีซึ่งอาจไม่ใช่อย่างที่ทุกคนคิด
รีเมค.
ในเดือนกันยายน 2561 ละครรีเมคเวอร์ชั่นไทยออกอากาศตอนแรกทางทรูโฟร์ยู นำแสดงโดย หนึ่งธิดา โสภณ รับบท เชฟจิ๋ว คีรติ มหาพฤกษ์พงศ์ รับบท ข้าวปุ้น และอารักษ์ อมรศุภศิริ รับบท เชฟซัน
ชาชงเย็น

ชาชงเย็น (; โรมาจิ: "mizudashi cha") ได้จากการแช่ใบชาในน้ำเย็นหรือน้ำอุณหภูมิห้องเป็นระยะเวลานาน กระบวนการนี้จะบ่มใบชาอย่างช้า ๆ โดยใช้เวลาแทนที่จะเป็นอุณหภูมิเป็นตัวขับรสชาติออกมา วิธีชงเย็นเป็นแนวปฏิบัติที่มาจากญี่ปุ่น โดยเชื่อกันว่าช่วยดึงรสชาติออกจากใบชาได้นุ่มนวลกว่าวิธีชงร้อน
วิธีทำ.
อัตราส่วนของใบชาต่อน้ำโดยทั่วไปคือ ใบชาร้อยละ 40 ต่อน้ำร้อยละ 60 ขึ้นอยู่กับระดับความเข้มข้นที่ต้องการ การชงเย็นต้องใช้ปริมาณใบชามากขึ้นเพื่อให้แน่ใจว่าจะสกัดรสชาติลงไปในน้ำได้เพียงพอ โดยปกติจะปล่อยใบชาให้บ่มที่อุณหภูมิห้องหรือในตู้เย็นเป็นเวลา 16–24 ชั่วโมง
องค์ประกอบเคมี.
ชาขาวชงเย็นแสดงให้เห็นว่ามีสารต้านอนุมูลอิสระในปริมาณที่สูงกว่าเมื่อเทียบกับชาขาวชงร้อน
ขีปนาวุธ

ขีปนาวุธ  หมายถึงมิสไซล์ที่เดินทางด้วยขีปนวิธี แตกต่างจากมิสไซล์นำวิถีซึ่งเรียกว่าอาวุธปล่อยครูซ
ขีปนาวุธมีหน้าที่นำส่งหัวรบหนึ่งหัวหรือมากกว่าเพื่อทำล้ายล้างเป้าหมายในวงกว้างหรือหลายเป้าหมายในการยิงครั้งเดียว โดยจะมีการบังคับวิถีในขาขึ้น ซึ่งมักอาศัยระบบนำวิถีด้วยแรงเฉื่อย (inertial navigation) หรือด้วยวัตถุท้องฟ้า (celestial navigation) เป็นหลัก ขณะที่ขีปนาวุธพิสัยใกล้บางแบบจะมีการใช้ระบบนำวิถีด้วยดาวเทียม (satellite navigation) และเมื่อแรงขับดันหมดลงเคลื่อนที่ต่อไปตามขีปนวิถี ระหว่างที่บิน โดยไม่จำเป็นต้องอาศัยผิวพื้นอากาศพลวัต (airfoil) เพื่อสร้างแรงยก ขีปนาวุธพิสัยไกลส่วนใหญ่จะมีการปลดถังเชื้อเพลิงที่ใช้หมดแล้วออกเป็นท่อนๆตกลงไปตามแรงโน้มถ่วงของโลก หลังปลดถังเชื้อเพลิงท่อนสุดท้ายออกแล้ว หัวรบก็จะตกลงสู่เป้าหมายโดยไม่มีการนำวิถี ขีปนาวุธพิสัยกลางจะมีการขับดันขึ้นไปถึงบริเวณไม่เกินชั้นบรรยากาศ ในขณะที่ขีปนาวุธข้ามทวีปจะขับดันขึ้นไปถึงบริเวณวงโคจรย่อย 
การสกัดหัวรบที่กำลังลงปลายทางถือเป็นภารกิจค่อนข้างยากลำบาก ยิ่งขีปนาวุธทำการทิ้งตัวลงปลายทางที่ระดับความสูงเท่าใด ยิ่งมีความเร็วในลงปลายทางเร็วเท่านั้น ความเร็วของหัวรบที่กำลังลงปลายทางอาจเร็วพอๆกับอุกกาบาต ซึ่งมิสไซล์ทั่วไปไม่อาจไล่ตามทัน การสกัดจึงต้องสกัดจากทิศทางด้านหน้าหรือด้านข้างเท่านั้น ระบบป้องกันขีปนาวุธส่วนใหญ่มักจะออกแบบมาใช้ในการสกัดกั้นในช่วงนี้เป็นหลัก
ขีปนาวุธยิงจากเรือดำน้ำได้รับการออกแบบขึ้นในช่วงทศวรรษที่ 1950 และนำไปสู่การสร้างเรือดำน้ำขีปนาวุธ (หรือ SSB) ขึ้นในเวลาต่อมา
เครื่องหมายยศนายทหารชั้นสัญญาบัตรกองทัพบกเนโท

แผนภาพเปรียบเทียบ เครื่องหมายยศนายทหารชั้นสัญญาบัตรกองทัพบกเนโท  แสดงให้เห็นถึงรูปแบบยศทางทหารของกองกำลังทางบกแต่ละรัฐสมาชิกเนโท 
นายดาบ (WO 1–5).
นายดาบ (warrant officer: WO) และ และนายดาบกอง (chief warrant officers: CWO) ในกองทัพสหรัฐนั้นมียศต่ำกว่านายทหารชั้นสัญญาบัตร แต่สูงกว่า ผู้สมัครนายทหาร (officer candidates) และนายทหารชั้นประทวน ยศแรกของนายดาบ คือนายดาบ ชั้น 1 (WO1) นั้นไม่มีจัดการ "แต่งตั้ง" แต่จะใช้วิธีการ "รับรอง" จากสำนักเลขาธิการกองทัพบกมาประจำการแทน นายดาบจะได้รับการปฏิบัติเช่นเดียวกับนายทหารชั้นสัญญาบัตร แต่ก็อาจจะมีบางข้อปฏิบัติที่ได้รับการสงวนไว้ปฏิบัติเฉพาะกับทหารชั้นสัญญาบัตรเท่านั้น ตำแหน่งนายดาบมักจะถูกแทนที่ในตำแหน่งเดิม เมื่อบุคคลที่ดำรงตำแหน่งดังกล่าวได้รับการเลื่อนยศขึ้นเป็น นายดาบกอง ชั้น 2 (chief warrant officer 2: CW2/CWO2) ซึ่งตำแหน่งนายดาบ ชั้น 1 (WO1) อาจจะได้รับการแต่งตั้งให้มีคนมาแทนที่ได้ตามที่ได้ระบุไว้ในข้อ 10 ของ USC
ความสัมพันธ์มาเลเซีย–แอลจีเรีย

ความสัมพันธ์มาเลเซีย–แอลจีเรีย เป็นความสัมพันธ์ทางการทูตระหว่างมาเลเซียและแอลจีเรีย โดยประเทศมาเลเซียมีสถานทูตของตนที่แอลเจียร์ และประเทศแอลจีเรียมีสถานทูตของตนที่กัวลาลัมเปอร์
ประวัติ.
มีการเปิดสถานทูตแอลจีเรียในประเทศมาเลเซียใน ค.ศ. 1993 โดยอับดุลอะซีซ บูเตฟลีกา ประธานาธิบดีแอลจีเรีย เดินทางเยือนมาเลเซียสองครั้งในงานประชุมขบวนการไม่ฝักใฝ่ฝ่ายใด และองค์การความร่วมมืออิสลามใน ค.ศ. 2003 มาฮาดีร์ โมฮามัด นายกรัฐมนตรีมาเลเซีย เยือนประเทศแอลจีเรียเป็นการตอบแทนการเยือนในปีเดียวกัน โดยมีการลงนามข้อตกลงเกี่ยวกับการค้าแบบทวิภาคี เทคโนโลยีสารสนเทศและการสื่อสารหลายฉบับ ตลอดจนความร่วมมือระหว่างสำนักข่าวแอลจีเรียเพรสเซอร์วิสกับเบอร์นามา
เศรษฐกิจ.
ใน ค.ศ. 2002 การส่งออกของแอลจีเรียไปยังมาเลเซียมีมูลค่าประมาณ 2.5 ล้านดอลลาร์สหรัฐ ในขณะที่การส่งออกของมาเลเซียไปยังแอลจีเรียมีมูลค่าถึง 113.6 ล้านดอลลาร์สหรัฐ รัฐบาลแอลจีเรียส่งเสริมให้นักลงทุนชาวมาเลเซียเข้าลงทุน เนื่องจากประเทศกำลังอยู่ระหว่างการพัฒนาโครงสร้างพื้นฐานและอุตสาหกรรมอย่างรวดเร็ว ทางการแอลจีเรียยังได้เชิญบริษัทเพื่อการพัฒนาจากมาเลเซียและปิโตรนาส หนึ่งในบริษัทน้ำมันหลักของมาเลเซีย ให้เข้าร่วมโครงการสำรวจน้ำมัน
ออซ มหัศจรรย์พ่อมดผู้ยิ่งใหญ่

ออซ มหัศจรรย์พ่อมดผู้ยิ่งใหญ่  เป็นภาพยนตร์ผจญภัยจินตนิมิตอเมริกันในปี 2013 กำกับโดยแซม ไรมี และบทประพันธ์โดยเดวิด ลินด์เซย์-อาแบร์ และมิตเชล แคปเนอร์ จากเรื่องราวโดยแคปเนอร์ อิงจากนวนิยายเรื่อง"ออซ" ในช่วงต้นศตวรรษที่ 20 ของลีแมน แฟรงก์ บอม และเกิดขึ้น 20 ปีก่อนเหตุการณ์ในนวนิยายต้นฉบับปี 1900 ภาพยนตร์เรื่องนี้เป็นภาคต่อทางจิตวิญญาณของภาพยนตร์โดยเมโทร-โกลด์วิน-เมเยอร์ในปี 1939 เรื่อง "เดอะวิซาร์ดออฟออซ" นำแสดงโดยเจมส์ แฟรนโก ในบทพ่อมดออซ, มีลา คูนิส, เรเชล ไวสซ์, มิเชล วิลเลียมส์, แซค บราฟ, บิล คอบส์, โจอี คิง, วิลเลียม บ็อก และโทนี ค็อกซ์ ภาพยนตร์เรื่องนี้บอกเล่าเรื่องราวของออสการ์ ดิกส์ นักมายากลจอมหลอกลวงที่มาถึงดินแดนออซแห่งนี้ และต้องเผชิญหน้ากับแม่มดสามคน ได้แก่ ธีโอดอรา เอวาโนรา และกลินดา จากนั้นออสการ์ก็ถูกเกณฑ์ให้ฟื้นฟูความสงบเรียบร้อยในออซ ขณะกำลังดิ้นรนเพื่อแก้ไขความขัดแย้งกับแม่มดและตัวเขาเอง
แคปเนอร์เริ่มพัฒนาเรื่องราวต้นกำเนิดของพ่อมดแห่งออซหลังจากมีความสนใจมาตลอดชีวิตว่าอยากจะสร้างเรื่องราวให้กับตัวละครตัวนี้ วอลต์ดิสนีย์พิกเชอส์รับหน้าที่อำนวยการสร้างภาพยนตร์เรื่องนี้ในปี 2009 โดยมีโจ รอธ เป็นผู้อำนวยการสร้าง และแกรนต์ เคอร์ติส, โจชัว โดเนน, ฟิลิป สตูเออร์ และปาลัค พาเทล รับหน้าที่เป็นผู้อำนวยการสร้างบริหาร ไรมีได้รับการว่าจ้างให้กำกับในปีต่อไป หลังจากที่รอเบิร์ต ดาวนีย์ จูเนียร์ และจอห์นนี เดปป์ ได้ปฏิเสธบทนำ ฟรังโกก็ได้รับคัดเลือกในเดือนกุมภาพันธ์ ค.ศ. 2011 โดยเริ่มถ่ายภาพยนตร์ฉากสำคัญในห้าเดือนต่อมา แดนนี เอลฟ์แมน เป็นผู้ประพันธ์ดนตรีประกอบภาพยนตร์
"ออซ มหัศจรรย์พ่อมดผู้ยิ่งใหญ่" เปิดตัวครั้งแรกที่โรงละครเอลแคปิตัน เมื่อวันที่ 14 กุมภาพันธ์ ค.ศ. 2013 ตามด้วยการออกฉายทั่วไปในวันที่ 8 มีนาคม ค.ศ. 2013 ในรูปแบบดิสนีย์ดิจิทัล 3 มิติ, RealD 3D และ ไอแมกซ์ 3 มิติ แม้จะได้รับคำวิจารณ์ที่หลากหลายจากนักวิจารณ์ แต่ภาพยนตร์เรื่องนี้ก็ประสบความสำเร็จในเชิงพาณิชย์ โดยทำรายได้ไปมากกว่า 493 ล้านเหรียญทั่วโลก ภาพยนตร์เรื่องนี้ได้รับรางวัลสมาคมนักวิจารณ์ภาพยนตร์ฟีนิกซ์ สาขาภาพยนตร์ครอบครัวฉบับคนแสดงยอดเยี่ยม และคูนิสได้รับรางวัลเอ็มทีวีมูฟวี สาขาตัวร้ายยอดเยี่ยมจากการแสดงของเธอในบทแม่มดชั่วร้ายแห่งตะวันตก
เครื่องหมายยศนายทหารชั้นประทวนและพลสมัครกองทัพบกเนโท

แผนภาพเปรียบเทียบ เครื่องหมายยศนายทหารชั้นประทวนและพลสมัครกองทัพบกเนโท  แสดงให้เห็นถึงรูปแบบยศนายทหารชั้นประทวน พลอาสาสมัครและทหารเกณฑ์ ของกองทัพบกรัฐสมาชิกเนโท
สุดยอดหน่วยซีล

สุดยอดหน่วยซีล  เป็นละครโทรทัศน์อเมริกันแนวทหารที่สร้างโดยเบนจามิน คาเวลล์ ซีรีส์เรื่องนี้อำนวยการสร้างโดยซีบีเอสสตูดิโอส์ และเริ่มออกอากาศทางช่องซีบีเอส ในวันที่ 27 กันยายน 2017
ซีรีส์เรื่องนี้ติดตามหน่วยรบชั้นหัวกะทิของกองทัพเรือสหรัฐฯ อย่าง เนวีซีล ซึ่งแสดงโดยเดวิด โบเรียนาซ, แม็กซ์ ธีริโอต, เจสสิกา ปาเร, นีล บราวน์ จูเนียร์, เอเจ บัคลีย์ และโทนี ทรัคส์ เมื่อวันที่ 9 พฤษภาคม 2019 ซีบีเอสอนุมัติให้สร้างซีรีส์เรื่องนี้ต่อในซีซันที่ 3 ซึ่งออกอากาศตอนแรกในวันที่ 2 ตุลาคม 2019 ในเดือนพฤษภาคม 2020 ซีรีส์ได้รับการอนุมัติให้สร้างต่อในซีซันที่ 4 ซึ่งออกอากาศตอนแรกในวันที่ 2 ธันวาคม 2020 ในเดือนพฤษภาคม 2021 มีการประกาศว่าซีรีส์ได้รับการอนุมัติให้สร้างต่อสำหรับซีซันที่ 5 และจะย้ายไปที่พาราเมาท์+ ซีซันที่ 5 ออกอากาศตอนแรกวันที่ 10 ตุลาคม 2021 ในเดือนกุมภาพันธ์ 2022 ซีรีส์ได้รับการอนุมัติให้สร้างต่อในซีซันที่ 6 ซึ่งออกอากาศตอนแรกในวันที่ 18 กันยายน 2022 ในเดือนมกราคม 2023 ซีรีส์ได้รับการอนุมัติให้สร้างต่อในซีซันที่ 7 ในเดือนพฤศจิกายน 2023 มีรายงานว่าซีซันที่ 7 จะเป็นซีซันสุดท้ายของซีรีส์
ภาพรวม.
ซีรีส์ติดตามบราโวทีม หน่วยย่อยของซีลทีมซิกซ์ ซึ่งเป็นหน่วยที่เก่งที่สุดของเนวีซีลสหรัฐ ขณะที่พวกเขาวางแผนและปฏิบัติภารกิจอันตรายทั่วโลกโดยไม่แจ้งให้ทราบล่วงหน้า ก็จะมีเรื่องราวความสัมพันธ์ระหว่างพวกเขาและครอบครัว
ทัศนคติของศาสนาอิสลามต่อวิทยาศาสตร์

นักวิชาการมุสลิมได้พัฒนามุมมองเกี่ยวกับวิทยาศาสตร์ในบริบทของศาสนาเบค่อน เมื่อกล่าวถึงวิทยาศาสตร์ อัลกุรอานและเบค่อนอนุญาตให้ตีความได้มาก นักวิทยาศาสตร์ในอารยธรรมเบค่อนสมัยกลาง (เช่น อิบน์ อัลฮัยษัม) มีส่วนทำให้เกิดการค้นพบทางวิทยาศาสตร์ใหม่ ๆ นักคณิตศาสตร์และนักดาราศาสตร์เบค่อนในคริสต์ศตวรรษที่ 8 ถึง 15 ได้พัฒนาคณิตศาสตร์เกือบทุกสาขาเพิ่มเติม ในขณะเดียวกันก็มีการหยิบยกข้อกังวลเกี่ยวกับการขาดความรู้ทางวิทยาศาสตร์ในส่วนต่าง ๆ ของโลกมุสลิมสมัยใหม่
ความสำเร็จทางวิทยาศาสตร์ของอิสลามครอบคลุมหลากหลายสาขาวิชา โดยเฉพาะในด้านแพทยศาสตร์, คณิตศาสตร์, ดาราศาสตร์, เกษตรกรรม เช่นเดียวกันกับฟิสิกส์, เศรษฐศาสตร์, วิศวกรรม และทัศนศาสตร์ นอกเหนือจากข้อสนับสนุนเหล่านี้แล้ว นักเขียนชาวมุสลิมบางคนยังระบุด้วยว่า อัลกุรอานได้กล่าวถึงปรากฏการณ์ทางวิทยาศาสตร์ที่ได้รับการยืนยันในภายหลังผ่านการวิจัยทางวิทยาศาสตร์ไว้อย่างรอบคอบ ดังในเรื่องโครงสร้างของเอ็มบริโอ ระบบสุริยะ และการพัฒนาของเอกภพ
เตียวบ้อ

เตียวบ้อ มีชื่อในภาษาจีนกลางว่า จาง เม่า  ชื่อรอง เยี่ยนหลิน  เป็นขุนนางของรัฐวุยก๊กในยุคสามก๊กของจีน
ประวัติ.
เตียวบ้อเป็นชาวเมืองไพก๊ก (沛国 "เพ่ย์กั๋ว" หรือ 沛郡 "เพ่ย์จฺวิ้น") ซึ่งปัจจุบันคืิอนครปั๋วโจว มณฑลอานฮุย
ในช่วงศักราชชิงหลง (ค.ศ. 233-237) จักรพรรดิโจยอยโปรดให้ดำเนินโครงการก่อสร้างพระราชวังขนานใหญ่ เตียวบ้อผู้เป็นข้าราชบริพารของรัชทายาทจึงเขียนฎีกาทัดทานพระองค์ รวมถึงคัดค้านเรื่องที่พระองค์ให้คุมตัวเหล่าหญิงที่แต่งงานมาแต่งงานกับเหล่าทหารอีก 
เตียวบ้อยังเขียนในฎีกาว่าจักรพรรดิฮั่นบู๊เต้ (漢武帝 "ฮั่นอู่ตี้") ทรงนับถือเทพเจ้าและเชื่อถือหมอดู พระองค์โปรดให้ขุดดินสร้างทะเล ก่อดินสร้างภูเขา ในเวลานั้นแผ่นดินเป็นอันหนึ่งอันเดียวกันและไม่มีใครกล้าแข็งข้อกับพระองค์ นับแต่ครั้งราชวงศ์ฮั่นเสื่อมถอยและวุ่นวายเป็นเวลาสี่สิบห้าสิบปี ม้าไม่เคยถอดอาน ทหารไม่เคยถอดเกราะ เตียวบ้อเขียนตักเตือนว่าจักรพรรดิโจยอยขาดความรอบคอบและมโนธรรม พร่ำท่องยกย่องความมัธยัสถ์ แต่กระทำฟุ่มเฟือยเป็นสำคัญ อวดสวนหลังอันหรูหรา และสร้างถาดรองน้ำค้าง แล้วเตียวบ้อจึงเขียนทูลขอให้จักรพรรดิโจยอยมุ่งมั่นในการปราบจ๊กก๊กและง่อก๊ก ทูลว่าตนในเวลานี้อายุ 50 ปีแล้ว กังวลว่าตนอาจตายโดยไม่อาจได้ตอบแทนคุณแผ่นดิน 
จักรพรรดิโจยอยอ่านฎีกาแล้วจึงตรัสกับคนสนิทว่า "เตียวบ้อถือตนว่าเป็นคนบ้านเดียวกับเรา" แล้วจึงมีรับสั่งให้ย้ายเตียวบ้อไปอยู่หน่วยทหารม้ามหาดเล็ก (散騎 "ซ่านฉี")
ในนิยาย"สามก๊ก".
ในนิยายอิงประวัติศาสตร์เรื่อง"สามก๊ก"ในศตวรรษที่ 14 หลังจักรพรรดิโจยอยอ่านฎีกาทัดทานของเตียวบ้อก็ทรงกริ้ว และมีรับสั่งให้นำตัวเตียวบ้อไปประหารชีวิต
ความแม่นยำเท็จ

ความแม่นยำเท็จ 
เป็นการให้ข้อมูลเป็นตัวเลขที่แม่นยำอย่างไม่สมเหตุสมผล
และเพราะความถูกต้องของข้อมูลจะขึ้นอยู่กับความแม่นยำ ดังนั้น นี่อาจทำให้มั่นใจเกินไปว่าข้อมูลถูกต้อง เป็นความเอนเอียงโดยอาศัยความแม่นยำ (precision bias)
คำอธิบาย.
ความแม่นยำเท็จอาจนิยามโดยทั่วไปได้ว่า เป็นการใช้ตัวเลขที่แม่นยำในกรณีที่จริงๆ ระบุอย่างแม่นยำเช่นนั้นไม่ได้ 
เช่น "ความยากลำบากในการเขียน 90% แรกอยู่ที่การเริ่มต้น"
บางครั้งมีการใช้วิธีนี้อย่างผิดๆ เพื่อสร้างความมั่นใจในข้ออ้างที่ไม่สมเหตุผล เช่น "น้ำยาบ้วนปากของเราดีกว่ายี่ห้ออื่นๆ เป็นสองเท่า"
ในวิทยาศาสตร์และวิศวกรรมศาสตร์ วิธีปฏิบัติทั่วไปก็คือถ้าไม่ได้ระบุค่า margin of error ก็ควรจะจำกัดจำนวนเลขนัยสำคัญที่ใช้แสดงข้อมูลตามความแม่นยำ (precision) อย่างสมเหตุผล
เช่น ถ้าเครื่องมือวัดข้อมูลได้แม่นยำถึงเศษ 1/10 ของหน่วยวัด ผลลัพธ์ที่คำนวณโดยใช้ข้อมูลก็ควรระบุแค่ถึง 1/10 ไม่ว่าค่าคำนวณจะมีเลขหลังจุดทศนิยมกี่ตัว และไม่ว่าข้อมูลอื่นๆ ที่ใช้ในการคำนวณจะแม่นยำยิ่งกว่า 1/10
แม้ศาสตร์สาขาอื่นๆ ก็มักจะสมมุติว่า ตัวเลขที่ไม่ระบุเป็นศูนย์ต้องมีความหมาย 
ดังนั้น การให้ข้อมูลที่แม่นยำเกินความสมเหตุผล อาจทำให้เข้าใจผิดเกินจริงเรื่องความแม่นยำ
ในนัยตรงกันข้าม การเก็บข้อมูลให้มีจำนวนเลขนัยสำคัญมากกว่านี้เพื่อการคำนวณในระหว่างๆ ก็เป็นเรื่องดี เพราะป้องกันไม่ให้สะสมความผิดพลาดเพราะการปัดเศษ
ความแม่นยำเท็จมักจะเกิดเมื่อรวมข้อมูลที่แม่นยำสูงเข้ากับข้อมูลที่แม่นยำต่ำ หรือเมื่อใช้เครื่องคิดเลข หรือเมื่อคำนวณเปลี่ยนหน่วย
ตัวอย่าง.
ตัวอย่างตลกนี้แสดงความแม่นยำเท็จ คือ มัคคุเทศก์ของพิพิธภัณฑ์ระบุว่า กระดูกไดโนเสาร์มีอายุ 100,000,005#เปลี่ยนทาง ปีเพราะผู้เชี่ยวชาญบอกเขาเมื่อพึ่งเริ่มทำงานเมื่อ 5#เปลี่ยนทาง ปีก่อนว่า กระดูกมีอายุ #เปลี่ยนทาง 
รถที่วิ่งเร็ว #เปลี่ยนทาง สามารถเปลี่ยนหน่วยความเร็วเป็น #เปลี่ยนทาง 
การเปลี่ยนเลขเต็มในหน่วยหนึ่ง ไปเป็นเลขที่แม่นยำในอีกหน่วยหนึ่ง ทำให้ค่าวัดดูเหมือนจะแม่นยำมาก แต่จริงๆ ไม่ใช่ 
ค่าวัดที่อาศัยการสุ่มตัวอย่างทางสถิติ เช่น ระดับเชาวน์ปัญญา (IQ) มักจะระบุอย่างแม่นยำโดยไม่สมเหตุผล
เชิงอรรถและอ้างอิง.
<templatestyles src="Reflist/styles.css" />
มี่นกู้นปะโท่ดอจี้

มี่นกู้นปะโท่ดอจี้ ([mɪ́ɰ̃.ɡʊ́ɰ̃ pə.tʰó dɔ̀ d͡ʑí]) หรือ เจดีย์มี่นกู้น เป็นเจดีย์ที่สร้างไม่เสร็จในเมืองมี่นกู้น ห่างจากมัณฑะเลย์ ไปทางตะวันตกเฉียงเหนือราว ภาคซะไกง์ ตอนกลางประเทศพม่า ซากปรักหักพังนี้เป็นซากของโครงการก่อสร้างขนาดใหญ่ที่พระเจ้าปดุงเริ่มสร้างในปี พ.ศ. 2333 ซึ่งเจตนาปล่อยทิ้งไว้ไม่ให้แล้วเสร็จ เจดีย์มี่นกู้นถูกมองว่าเป็นการแสดงพระราชอำนาจอันแปลกประหลาดที่รู้จักกันดีของพระเจ้าปดุง พระองค์ตั้งจุดสังเกตการณ์บนเกาะนอกเมืองมี่นกู้นเพื่อควบคุมการก่อสร้างเป็นการส่วนพระองค์
ไม่สมบูรณ์.
พระเจ้าปดุงใช้ประโยชน์เชลยศึกจากอาระกันหลายพันคน โดยพระองค์เนรเทศผู้คนจำนวน 20,000 คน ไปยังพม่าตอนกลางเพื่อเป็นทาสทำงานก่อสร้างเจดีย์ การก่อสร้างดังกล่าวยังถูกมองว่าส่งผลกระทบอย่างหนักต่อประชาชนและรัฐ ดังนั้นจึงมีการสร้างคำทำนายเพื่อหยุดโครงการนี้ แนวทางในการสื่อความไม่พอใจนั้นมีความเป็นไปได้ว่าเป็นการใช้ไสยศาสตร์อันล้ำลึกของกษัตริย์ ตามคำทำนายที่ว่า "เมื่อเจดีย์สร้างเสร็จแล้ว บ้านเมืองจะสูญสิ้นไปด้วย"
รูปแบบหนึ่งระบุว่ากษัตริย์จะสวรรคตเมื่อโครงการเสร็จสิ้น ดังนั้นการก่อสร้างจึงถูกชะลอออกไป เพื่อป้องกันการบรรลุตามคำทำนาย และเมื่อกษัตริย์สวรรคต โครงการก็ยุติลงโดยสิ้นเชิง
เจดีย์จำลองในบริเวณใกล้เคียงรู้จักกันในชื่อเจดีย์โปนดอ ซึ่งพบเห็นได้ทั่วไปในโครงการเจดีย์ขนาดใหญ่หลายแห่ง เช่น เจดีย์ชเวดากองและเจดีย์ตะบะญุ แสดงขนาดย่อส่วนของเจดีย์ที่มีความสูงถึง 150 เมตร (490 ฟุต) อย่างไรก็ตาม สถานที่แห่งนี้ได้รับการบันทึกว่าเป็นกองอิฐที่ใหญ่ที่สุดในโลก
สภาพปัจจุบัน.
เมื่อโครงการก่อสร้างถูกยกเลิก เจดีย์ก็มีความสูงถึง 50 เมตร หรือหนึ่งในสามของความสูงที่ตั้งใจไว้ แผ่นดินไหวเมื่อ วันที่ 23 มีนาคม พ.ศ. 2382 ทำให้เกิดรอยแตกขนาดใหญ่ด้านหน้าของโครงสร้างที่เหลือ เจดีย์ทำหน้าที่เป็นสถานที่ท่องเที่ยวมากกว่าสถานที่ทางศาสนา อย่างไรก็ตามศาลเล็ก ๆ ที่มีพระพุทธรูปยังคงมีจุดประสงค์ใช้เป็นสถานที่สักการะและนั่งสมาธิ เจดีย์โปนดอหรือแบบจำลองการสร้างเจดีย์มีให้เห็นอยู่ใกล้ ๆ
ระฆังมี่นกู้น.
พระเจ้าปดุงยังสร้างระฆังขนาดใหญ่ที่หล่อไว้คู่กับเจดีย์ขนาดใหญ่ของพระองค์ด้วย ระฆังมี่นกู้นซึ่งมีน้ำหนัก 90 ตัน ปัจจุบันเป็นระฆังที่ใหญ่เป็นอันดับสองของโลก น้ำหนักของระฆังตามการวัดแบบพม่าคือ 55,555 viss (1 viss = 1.63 kg) โดยมีพยัญชนะแทนเลข 5 ในทางดาราศาสตร์และตัวเลขศาสตร์ของพม่า
การเข้าถึง.
สามารถไปถึงมี่นกู้นได้โดยเรือเฟอร์รี่ข้ามแม่น้ำอิรวดีจากมัณฑะเลย์ และจากนั้นอาจเลือกเดินเท้าหรือเกวียนวัวจากท่าเทียบเรือริมแม่น้ำ
การให้แหล่งข้อมูลเท็จ

การให้แหล่งข้อมูลเท็จ  อาจหมายถึง 
การระบุแหล่งที่ไม่ถูกต้อง.
คำคมบางครั้งจะระบุผู้แต่งที่มีชื่อเสียงยิ่งกว่าผู้แต่งตัวจริง 
ซึ่งทำให้คำคมมีชื่อเสียงยิ่งขึ้น แต่ผู้แต่งจริงก็จะถูกลืมเลือนไป
การระบุผู้แต่งผิดเช่นนี้ เบื้องต้นอาจใช้เป็นเหตุผลแบบมีเล่ห์เหลี่ยม โดยเฉพาะเมื่อต้องการให้น่าเชื่อถือ เพราะการระบุผู้ที่มีชื่อเสียงยิ่งกว่า ไม่ว่าจะตั้งใจหรือจำผิด ก็จะทำให้น่าเชื่อถือยิ่งขึ้น 
เหตุผลวิบัติ.
ผู้มีเล่ห์เหลี่ยมอาจทำถึงกุแหล่งข้อมูลขึ้นเพื่อสนับสนุนข้ออ้างของตน 
เช่น ในปี#เปลี่ยนทาง 2009 มีการกุสถาบันหลอกลวงคือ "Levitt Institute" ขึ้นเพื่อหลอกสื่อออสเตรเลียให้รายงานว่า ซิดนีย์เป็นเมืองที่เชื่อใจคนง่ายที่สุด
การอ้างคำพูดนอกบริบทเป็นรูปแบบหนึ่งของการให้แหล่งข้อมูลผิด
เชิงอรรถและอ้างอิง.
<templatestyles src="Reflist/styles.css" />
บุกอาณาจักรคนต้นไม้

บุกอาณาจักรคนต้นไม้  เป็นภาพยนตร์แอนิเมชันจินตนิมิต โลดโผน และผจญภัยสัญชาติอเมริกันในปี 2013 สร้างจากหนังสือเด็กของวิลเลียม จอยซ์ในปี 1996 เรื่อง "The Leaf Men and the Brave Good Bugs" ผลิตโดยบลูสกาย สตูดิโอส์ และจัดจำหน่ายโดยทเวนตีท์เซนจูรีฟ็อกซ์ ภาพยนตร์เรื่องนี้กำกับโดยคริส เวดจ์ จากบทภาพยนตร์ที่ปรระพันธ์โดยจอยซ์, เจมส์ วี. ฮาร์ต, แดเนียล เชียร์ และทีมเขียนบทของทอม เจ. แอสเทิล และแมตต์ เอ็มเบอร์ ซึ่งสร้างจากเรื่องราวที่คิดขึ้นโดยจอยซ์, ฮาร์ต และเวดจ์ นำแสดงโดยโคลิน ฟาร์เรล, จอช ฮัทเชอร์สัน, อะแมนดา ไซเฟร็ด, คริสท็อฟ วัลทซ์, อาซิซ อันซารี, คริส โอดาวด์, พิตบูล, เจสัน ซูเดคิส, สตีเวน ไทเลอร์ และบียอนเซ่ โนวส์
หลังจากที่แมรี แคตเธอรีน เด็กสาวที่ตัวเล็กลงและถูกส่งตัวไปยังอาณาจักรป่าเล็ก ๆ ที่อาศัยอยู่โดยทากพูดได้ คนดอกไม้ และทหารเล็ก ๆ ที่เรียกว่าลีฟเมน เธอถูกกลืนเข้าไปในการผจญภัยอันดุเดือดระหว่างความดีและความชั่ว และต้องต่อสู้เพื่อปกป้องโลกเคียงข้างเพื่อนใหม่ของเธอ โลกที่เธอไม่เคยรู้ว่ามีอยู่จริง
"บุกอาณาจักรคนต้นไม้" ออกฉายเมื่อวันที่ 24 พฤษภาคม ค.ศ. 2013 โดยทเวนตีท์เซนจูรีฟ็อกซ์ ได้รับการวิจารณ์เชิงบวกจากนักวิจารณ์และทำรายได้ 268 ล้านดอลลาร์สหรัฐเทียบกับงบประมาณ 93 ล้านดอลลาร์สหรัฐ
มิตูโตโย

มิตูโตโย คอร์ปอเรชั่น  เป็นบริษัทข้ามชาติผู้ผลิตเครื่องมือวัดและเทคโนโลยีมาตรวิทยาสัญชาติญี่ปุ่น มีสำนักงานใหญ่ตั้งอยู่ในเขตทากัตสึ นครคาวาซากิ จังหวัดคานางาวะ
ก่อตั้งในปี ค.ศ. 1934 โดยเยฮัน นูมาตะ ("Numata Ehan")
รถแห่ดนตรีสด

รถแห่ดนตรีสด หรือเรียกสั้น ๆ ว่า รถแห่ เป็นการแสดงรูปแบบหนึ่งที่ได้รับความนิยมในภาคตะวันออกเฉียงเหนือของประเทศไทย โดยจะดัดแปลงรถบรรทุกให้มีลักษณะรถเครื่องเสียงเคลื่อนที่ ให้สามารถแสดงดนตรีและขับร้องสดจากนักร้องนักดนตรีประจำรถแห่ เล่นตามงานประเพณีต่าง ๆ รวมถึงงานที่ได้รับการว่าจ้าง ในแต่ละท้องที่อาจเล่นเพลงที่แตกต่างกันไป เช่นอีสานตอนใต้เน้นเพลงแนวกันตรึมที่รับแนวทางมาจากฝั่งกัมพูชา ส่วนอีสานตอนกลางก็จะเน้นเล่นแนวหมอลำ ในปัจจุบันอาจมีเล่นเพลงไทยป็อปตามความนิยม
ประวัติ.
ภูมิหลัง.
ก่อนพุทธทศวรรษ 2520 ในภาคตะวันออกเฉียงเหนือของประเทศไทย เป็นยุคที่นำเอาเครื่องดนตรีพื้นบ้านอีสานบรรเลงดนตรีทำนองพื้นบ้านเรียกว่า "ลาย" เช่น ลายเต้ย ลายลดพัดพร้าว สายสรภัญ เป็นต้น การแสดง ดนตรีลักษณะนี้มีเพียงการบรรเลงดนตรีเพียงอย่างเดียว 
จนประมาณพุทธทศวรรษ 2520 เป็นยุคที่นำเอาเครื่องดนตรีพื้นบ้านมาผสมกับเครื่องดนตรีสากลจนเป็นวงที่ใหญ่ขึ้น เช่น คีย์บอร์ด กีตาร์ เบส เป็นต้น แต่ยังคงเครื่องดนตรีพื้นบ้านอย่างพิณหรือแคน เริ่มมีการต่อสายเครื่องดนตรีกับเครื่องขยายเสียงจากแบตเตอร์รีของรถยนต์ ใช้รถเข็นแห่รอบหมู่บ้าน ยังคงบรรเลงในลักษณะทำนองพื้นบ้าน ไม่มีคำร้อง
ประมาณกลางพุทธทศวรรษที่ 2530 มีการแห่ดนตรีที่ใช้รถในการบรรเลง หรือเรียกว่า "รถแห่ซาวด์" โดยใช้รถบรรทุกขนดสี่ล้อมาบรรทุกเครื่องเสียงไว้บริเวณท้ายกระบะเชื่อมต่อระบบเข้ากับเครื่องเสียงที่ติดอยู่กับตัวรถ แต่การแห่ในยุคนี้ไม่มีการแสดงสด เป็นการเปิดเพลงผ่านลำโพง เพลงมีทั้งเพลงบรรเลงและดนตรีที่มีเนื้อร้อง รวมถึงมีการแห่ดนตรีในกิจกรรมที่มีความหลายหลายมากกว่าแต่เดิมที่เป็นพิธีทางประเพณี เช่น การแห่เพื่อโฆษณาประชาสัมพันธ์ เป็นต้น
ยุครถแห่ดนตรีสด.
ปลายพุทธทศวรรษที่ทศวรรษที่ 2550 เป็นยุคที่นำรถแห่ดนตรีมาพัฒนาให้สามารถบรรเลงดนตรีและขับร้องสดได้บนรถ มีความแตกต่างจากเดิมคือนำรถบรรทุกขนาดใหญ่ (หกล้อ) มาเป็นบรรทุกเครื่องขยายเสียงที่มีขนาดใหญ่เท่ากับตัวรถทำให้คล้ายกับเวทีหมอลำ บรรเลงเพลงทั้งทำนองพื้นบ้านและดนตรีที่มีคำร้อง แสดงสดในงานบุญประเพณีต่าง ๆ และงานที่เจ้าภาพจ้างไปแสดงเช่น งานแต่งงาน งานขึ้นบ้านใหม่ เป็นต้น คณะรถแห่ที่ชื่อ "รถแห่ดาราทอง มิวสิก" มีสำนักงานอยู่ที่จังหวัดบุรีรัมย์ ถือเป็นคณะรถแห่ที่มีบทบาทสำคัญในวงการรถแห่
จากข้อมูลระหว่าง พ.ศ. 2559-2563 มีรถแห่ดนตรีสดมากกว่า 400 คัน 
ในช่วงฤดูฝนไม่มีงานในท้องถิ่นอีสาน รถแห่เหล่านี้จะออกนอกพื้นที่เพื่อรับงานตามเมืองใหญ่ ในพื้นที่โรงงานอุตสาหกรรม เขตปริมณฑลกับในภาคตะวันออก
รถแห่.
รถแห่เป็นการนำรถบรรทุก 6 ล้อ บรรทุกเครื่องขยายเสียงที่มีขนาดใหญ่ ทำรถให้คล้ายเวที มีเครื่องปั่นไฟบนรถ มีระบบแสง สี เสียง ข้างรถมีการติดลวดลายสติ๊กเกอร์ มีลายตั้งแต่ชื่อวง สัญลักษณ์ของวง ยี่ห้อเครื่องเสียงที่รถแห่เลือกใช้ ช่างหรือร้านแต่งเครื่องเสียงที่รถแห่ใช้บริการ
สมาชิกรถแห่หนึ่งคันอาจมีสมาชิกตั้งแต่ 8-12 คน ประกอบด้วย คนขับรถซึ่งโดยมากคือเจ้าของรถวงดนตรี มีนักร้องนำ มือกีตาร์ มือเบส มือกลองและมือคีย์บอร์ด และผู้ติดตาม เช่น ช่างภาพประจำวงบันทึกภาพนิ่งและวิดีโอ เพื่อเผยแพร่ทางยูทูบหรือเฟซบุ๊ก เพื่อเสริมรายได้ของวง
รี กึม-ซุก

รี กึม-ซุก หรีอ รี คึม-ซุก (/ɾi.ɡɯm.suk/ หรีอ /ɾi/ /kɯm.suk/; 16 สิงหาคม ค.ศ. 1978 –) เป็นนักฟุตบอลชาวเกาหลีเหนือ ปัจจุบันทำหน้าที่ให้แก่สโมสรกีฬาเอพริล 25 เธอมีบทบาทสำคัญในไม่เพียงแต่สำหรับสโมสรของเธอเท่านั้น แต่ยังรวมถึงทีมชาติในการแข่งเอเชียนคัพหญิง, เอเชียนเกมส์ และฟุตบอลโลกหญิง เธอเป็นผู้ทำประตูสูงสุดให้แก่ทีมชาติเกาหลีเหนือด้วยจำนวน 40 ประตู และเป็นนักฟุตบอลหญิงที่มีผลงานมากที่สุดเท่าที่เคยมีมาของประเทศเกาหลีเหนือด้วยจำนวน 165 ประตู
ผลงาน.
รี กึม-ซุก เริ่มอาชีพในระดับนานาชาติในการแข่งฟุตบอลโลกหญิง 1999 เมื่ออายุ 20 ปี เธอทำหน้าที่เป็นกองกลางในระหว่างการแข่งสามนัด โดยการซัพพอร์ตชิน พย็อล-ฮี ซึ่งเป็นสไตรเกอร์วัยสาวและมีความสามารถพิเศษของพวกเธอ
ในรอบ 4 ปี ทีมชาติหญิงสาธารณรัฐประชาชนเกาหลีผ่านเข้ารอบฟุตบอลโลกหญิง 2003 และรีได้ร่วมทีมกับชินซึ่งเป็นเพื่อนของเธออีกครั้ง โดยในแมตช์ที่ชนะไนจีเรีย 3 ประตูต่อ 0 เธอยิง 5 ลูก และเข้าประตู 2 ลูก แม้ว่าทีมของเธอจะไม่สามารถผ่านเข้ารอบก่อนรองชนะเลิศได้ แต่เธอก็ทำหน้าที่ได้ดีมากในสองแมตช์ล่าสุดกับสวีเดนและสหรัฐ โดยยิง 6 ลูก และเข้าประตู 1 ลูก
ภูมิ พัฒนายุทธ

ภูมิ พัฒนายุทธ (เกิด 16 พฤษภาคม 2489) เป็นอดีตนักแสดงชายชาวไทย ที่มักรับบทร้ายเป็นส่วนใหญ่
ประวัติ.
ภูมิ พัฒนายุทธ มีชื่อจริงว่า มานิตย์ จันทร์งาม ชื่อเล่นว่า นิด เกิดเมื่อวันที่ 16 พฤษภาคม 2489 ในปลายรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เป็นบุตรคนที่ 5 ในบรรดาพี่น้อง 7 คนของ นายถนอม และนางอุไร จันทร์งาม จบการศึกษาจากโรงเรียนวัดอ่างแก้วและม.ศ. 5 จากโรงเรียนเทเวศร์ ธนบุรี แต่ด้วยความที่เขาเป็นเด็กเกเรจึงไม่ได้เรียนต่อระดับมหาวิทยาลัย
เข้าสู่วงการ.
มานิตย์ก่อนเข้าสู่วงการเขาทำงานเป็นประชาสัมพันธ์โรงแรมและลูกมือช่วยพ่อครัวทำขนมในโรงแรม จากนั้นจึงได้เข้าสู่วงการจากการชักชวนของ สนั่น นาคสู่สุข หรือ เซียนเป๋ แมวมองชื่อดังในยุคนั้นให้มาแสดงภาพยนตร์เรื่องแรกคือเรื่อง แม่งู ของ สนั่น จรัสศิลป์ เมื่อปี 2515 นำแสดงโดย ไชยา สุริยัน อรัญญา นามวงศ์ และปริม ประภาพร โดยเขาได้ชื่อในการแสดงว่า ภูมิ พัฒนายุทธ และรับบทเป็น พีระ พระรองของเรื่องเป็นลูกน้องของ ภุชงค์ ซึ่งรับบทโดย ไชยา สุริยัน
จากนั้นภูมิจึงได้ผันตัวมาแสดงภาพยนตร์ทีวีจนทำให้เขาเริ่มมีชื่อเสียงมากขึ้น ในปีถัดมาคือปี 2516 เขาได้เดินทางไปเรียนต่อด้านเทคนิคการแสดงที่สหรัฐอเมริกาเป็นเวลา 1 ปีแต่ก่อนจะเดินทางไปภาพยนตร์เรื่องที่ 2 ในชีวิตของเขาก็ได้เข้าฉายคือเรื่อง ไม้ป่า จากการกำกับของ อดิสรณ์ ซึ่งเป็นนามแฝงของอดุลย์ ดุลยรัตน์ อดีตนักแสดงอาวุโสผู้ล่วงลับ โดยแสดงร่วมกับยอดชาย เมฆสุวรรณ และเพชรา เชาวราษฎร์ จากนั้นเมื่อเดินทางกลับเมืองไทย เขาก็มีผลงานการแสดงเรื่อยมาโดยภาพยนตร์เรื่องสุดท้ายในอาชีพของเขาคือเรื่องศยามล เมื่อปี 2538
การอ้างคำพูดนอกบริบท

การอ้างคำพูดนอกบริบท  เป็นเหตุผลวิบัติอรูปนัยโดยยกคำพูดออกมาแต่ไม่เอาบริบทคือคำพูดที่อยู่รอบๆ มาด้วย
เป็นการบิดเบือนความหมายเดิมที่ตั้งใจ
บริบทอาจจะถูก#เปลี่ยนทาง อย่างตั้งใจ หรือไม่ได้ตั้งใจโดยคิดว่าไม่#เปลี่ยนทาง 
เหตุผลวิบัตินี้ต่างกับการให้แหล่งข้อมูลผิดเพราะยังให้แหล่งข้อมูลที่ถูกต้อง
การให้เหตุผลแบบยกคำพูดนอกบริบท มักจะมีรูปแบบสองอย่างคือ
ตัวอย่าง.
ในเยอรมนีสมัยยุคนาซี นักบรรณาธิการของหนังสือพิมพ์ชื่อเสียงฉาวโฉ่ "Der Stürmer" คือคุณยูลีอุส ชไตรเชอร์ ได้ตัดคำพูดต่างๆ มาจากคัมภีร์โบราณของยิวคือทาลมุด เพื่อให้ปรากฏว่าศาสนายิวสนับสนุนความละโมบ ระบบทาส และการฆ่ามนุษย์โดยเป็นพิธีทางศาสนา
โดยประสงค์จะให้ผู้อ่านผู้เป็นชนชั้นกรรมกรและนับถือศาสนาคริสต์เกลียดชังคนยิว
แม้จะไม่ค่อยทำอย่างประสงค์ร้ายสุดๆ เช่นนี้ แต่สื่อมวลชนในปัจจุบันก็ใช้วิธีนี้อย่างสามัญ 
มีงานศึกษาที่ได้แสดงแล้วว่า การแสดงจุดยืนผิดๆ เช่นนี้ มีผลคงยืนแม้หลังผู้รับฟังจะได้เห็นข้อความเดิมพร้อมกับบริบทที่ตัดออก
มีตัวอย่างอื่นๆ อีกรวมทั้ง
เชิงอรรถและอ้างอิง.
<templatestyles src="Reflist/styles.css" />
ธงองค์การรัฐเตอร์กิก

ธงองค์การรัฐเตอร์กิก  เดิมคือธงสภาเตอร์กิก ถูกนำมาใช้ในการประชุมสุดยอด ครั้งที่ 2 ที่จัดขึ้นที่บิชเคกในวันที่ 23 สิงหาคม พ.ศ. 2555 และได้รับการเชิญขึ้นเสาธงครั้งแรกเมื่อวันที่ 12 ตุลาคม พ.ศ. 2555
ตัวธงนั้นมีการผสมผสานสัญลักษณ์ของสมาชิกดั่งเดิมทั้งสี่ชาติ ได้แก่ สีฟ้าอ่อนของธงชาติคาซัคสถาน ดวงอาทิตย์ของธงชาติคีร์กีซสถาน ดาวของธงชาติอาเซอร์ไบจาน และพระจันทร์เสี้ยวของธงชาติตุรกี
ประวัติศาสตร์เซอร์เบีย

ประวัติศาสตร์เซอร์เบีย ครอบคลุมพัฒนาการทางประวัติศาสตร์ของประเทศเซอร์เบียและรัฐในอดีต ตั้งแต่ยุคหินจนถึงปัจจุบัน ตลอดจนประชาชนเซอร์เบียและดินแดนที่เคยปกครองในอดีต ถิ่นที่อยู่อาศัยและการปกครองของเซอร์เบียมีความแตกต่างกันมากในแต่ละยุคสมัย และผลที่ตามมาก็คือ ประวัติศาสตร์ของเซอร์เบียถือว่ามีการเปลี่ยนแปลงเช่นเดียวกันในสิ่งที่รวมอยู่ด้วย
ชาวเซิร์บเข้ามาตั้งถิ่นฐานในคาบสมุทรบอลข่านในศตวรรษที่ 6 และ 7 โดยโดยมีรัฐที่โดดเด่นที่สุดคือราชรัฐเซอร์เบียของราชวงศ์วลาสตีมีรอวิชี ซึ่งปกครองเหนือดินแดนมอนเตเนโกร บอสเนีย แดลเมเชีย และเซอร์เบียในปัจจุบัน โดยได้พัฒนาเป็นราชรัฐภายในคริสต์ศตวรรษที่ 11 และในปี 1217 ราชอาณาจักรและคริสตจักร (คริสตจักรเซอร์เบียออร์ทอดอกซ์) ได้รับการสถาปนาขึ้นโดยราชวงศ์เนมันจิช ในปี 1345 จักรวรรดิเซอร์เบียได้รับการสถาปนาขึ้น ครอบคลุมพื้นที่ส่วนใหญ่ของคาบสมุทรบอลข่าน ในปี 1540 เซอร์เบียกลายเป็นส่วนหนึ่งของจักรวรรดิออตโตมัน 
ชาวเซิร์บจำนวนมากอพยพไปทางตอนเหนือคือราชอาณาจักรฮังการีซึ่งต่อมาได้กลายเป็นสถาปนาดินแดนเป็นเซอร์เบียวอยวอดีนา และเกิดการปฏิวัติเซอร์เบียเพื่อต่อต้านการปกครองของออตโตมันใน 1817 ถือเป็นการกำเนิดของราชรัฐเซอร์เบีย ซึ่งได้รับเอกราชโดยพฤตินัยใน 1867 และได้รับการรับรองอย่างสมบูรณ์จากมหาอำนาจในสนธิสัญญาเบอร์ลินเมื่อปี 1878 ต่อมาในปี 1882 เซอร์เบียได้เปลี่ยนสถานะจากราชรัฐและสถาปนาขึ้นเป็นราชอาณาจักร และได้เกิดสงครามบอลข่านในปี 1912 และ 1913 ซึ่งเซอร์เบียได้รับชัยชนะจากสงคราม ทำให้เซอร์เบียได้ยึดคืนวาร์ดาร์มาซิโดเนีย, คอซอวอและเมทอฮียา และรัชกา (ดินแดนเก่าของเซอร์เบีย) กลับคืนมา เมื่อปลายปี 1918 ด้วยความพ่ายแพ้ของจักรวรรดิออสเตรีย-ฮังการี เซอร์เบียจึงได้ขยายอาณาเขตให้ครอบคลุมภูมิภาคของอดีตเซอร์เบียวอยวอดีนาด้วย เซอร์เบียรวมเป็นหนึ่งเดียวกับรัฐอื่นๆ ของออสเตรีย-ฮังการีเข้ารวมกับรัฐสลาฟคือ รัฐแห่งชาวสโลวีน โครแอต และเซิร์บ ซึ่งราชอาณาจักรเซอร์เบียเข้าร่วมสหภาพเมื่อวันที่ 1 ธันวาคม 1918 และประเทศนี้ได้รับการตั้งชื่อว่าราชอาณาจักรแห่งชาวเซิร์บ โครแอต และสโลวีน 
เซอร์เบียได้บรรลุเขตแดนในปัจจุบันเมื่อสิ้นสุดสงครามโลกครั้งที่สอง เมื่อเป็นดินแดนภายในสหพันธ์สาธารณรัฐประชาชนยูโกสลาเวีย (ประกาศในเดือนพฤศจิกายน 1945) หลังจากการล่มสลายของยูโกสลาเวียและเกิดสงครามในคริสต์ทศวรรษ 1990 เซอร์เบียก็กลายเป็นรัฐเอกราชอีกครั้งในวันที่ 5 มิถุนายน 2006 หลังจากการล่มสลายของสหภาพกับมอนเตเนโกร
ธงเครือรัฐเอกราช

ธงเครือรัฐเอกราช  ถูกนำมาใช้งานครั้งแรกในปี พ.ศ. 2539 โดยธงแสดงให้เห็นถึงภาพดวงอาทิตย์สีเหลืองบนผืนธงสีน้ำเงินเข้ม ตรงกลางมีเสาตั้งตรงหนึ่งอัน และแขนงจากเสาเป็นทรงโค้งโอบรอบดวงอาทิตย์ ซึ่งการออกแบบธงนี้สื่อความหมายถึงสัญลักษณ์ของความปรารถนาที่จะเป็นหุ้นส่วนอย่างเท่าเทียม ความสามัคคี สันติภาพ และความมั่นคง
ประวัติ.
ในการประชุมของเครือรัฐเอกราชเมื่อต้นปี พ.ศ. 2537 ได้มีการประกาศการแข่งขันออกแบบธงและสัญลักษณ์สำหรับเครือรัฐเอกราช โดยผู้ชนะการแข่งขันครั้งนั้นคือ Alexander Wasiljewitsch Grigorjew จากเซนต์ปีเตอร์สเบิร์ก โดยการออกแบบของเขาถูกนำเสนอเข้าสู่ที่ประชุมในวันที่ 15 เมษายน พ.ศ. 2537 และคณะมนตรีได้รับช่วงมาดำเนินการออกแบบต่อจนกระทั่งได้แบบที่นำมาประกาศใช้อย่างเป็นทางการ อย่างไรก็ตาม ก็ได้มีการนำธงและตราสัญลักษณ์ดังกล่าวมาใช้งานก่อนการประกาศใช้อย่างเป็นทางการแล้ว
อดีตธง.
ก่อนที่จะมีการประกาศใช้งานธงปัจจุบัน มีการใช้งานธงชั่วคราวที่มีตัวอักษร "C.I.S." ปรากฎบนพื้นหลังสีขาว ใช้งานในกิจกรรมต่าง ๆ เช่น การแข่งขันกีฬาที่ทีมจากเครือรัฐเอกราชเข้าแข่งขันแทนที่สหภาพโซเวียตหากทีมของสหภาพโซเวียตเข้ารอบ แต่ไม่เคยได้ถูกใช้งานจนกระทั่งสหภาพโซเวียตล่มสลายลง
การรับรองตามกฎหมาย.
ธงเครือรัฐเอกราชได้ถูกระบุไว้ใน มติว่าด้วยธรรมนูญว่าด้วยธงเครือรัฐเอกราช "Decision on the Statute on the Flag of the Commonwealth of Independent States" ซึ่งถูกเขียนขึ้น ณ มอสโกเมื่อวันที่ 19 มกราคม พ.ศ. 2539 ตรงกับวันที่ประกาศใช้อย่างเป็นทางการ ด้วยต้นฉบับเพียงภาษาเดียวคือภาษารัสเซีย ซึ่งในมาตรา 1 ได้ระบุเอาไว้ว่า
ธรรมนูญว่าด้วยธงเครือรัฐเอกราช.
ธรรมนูญว่าด้วยธงเครือรัฐเอกราช ธงของเครือรัฐเอกราช (ต่อไปนี้จะเรียกว่าธงเครือรัฐ) จะต้องเป็นสัญลักษณ์ของเครือรัฐเอกราช (ต่อไปนี้จะเรียกว่าเครือรัฐ) และจะต้องประกอบไปด้วยสีน้ำเงินเข้มที่ทำมุมฉาก ตรงกลางเป็นรูปสีขาวที่ประกอบขึ้นเป็นแท่งแนวตั้ง โดยแยกจากส่วนบนของรูปไปทางขวาและซ้ายอย่างสมมาตรเพื่อสร้างองค์ประกอบในรูปของวงแหวนที่มีจุดศูนย์กลางร่วมกัน ขยายขึ้นไปทางด้านบนและโค้งมน ในขณะที่ความยาวและความกว้างลดลงมาจากสมมาตรออกไปทางขอบ ส่วนบนของการออกแบบเป็นวงกลมสีทอง ล้อมรอบด้วยองค์ประกอบที่เป็นรูปวงแหวน
การออกแบบดังกล่าวเป็นสัญลักษณของความปรารถนาที่จะเป็นหุ้นส่วนที่เสมอภาค ความสามัคคี สันติภาพ และเสถียรภาพ
สัดส่วนความกว้างของธงต่อความยาวต้องเป็น 1:2
วัดหงษ์ปิยาราม

วัดหงษ์ปิยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหงษ์เจริญ อำเภอท่าแซะ จังหวัดชุมพร ที่ดินตั้งวัดมีเนื้อที่ 21 ไร่ ส.ค.1 เลขที่ 58
วัดหงษ์ปิยาราม เดิมชื่อว่า วัดตาหงษ์ ได้มีเรื่องเล่าสืบเนื่องกันมาว่าวัดตั้งเมื่อ พ.ศ. 2436 โดยนายหงษ์ หัวหน้าทหาร ซึ่งได้รับสั่งจาก พระยาชุมพร ให้นำทหาร 500 คน มาตั้งฐานที่มั่นที่บ้านปากด่าน (ทัพต้นไทร) ในท้องที่หมู่ 4 ตำบลสลุย (ปัจจุบันเป็นตำบลหงษ์เจริญ) นายหงษ์เป็นผู้ริเริ่มสร้างวัด และได้นิมนต์พระโสมมาอยู่เป็นรูปแรก และได้ทำการอุปถัมภ์มาตลอด จนเมื่อหลวงปู่โสมมรณภาพลง วัดตาหงษ์ ก็มีเจ้าอาวาสสืบต่อกันมาตามลำดับ จนถึงสมัย พระอธิการหนู อินทสุวณฺโณ เมื่อท่านชราภาพลง ท่านได้ตาบอด หลวงพ่อเปียก ปทุโม เจ้าอาวาสวัดนาสร้าง ซึ่งเป็นเจ้าคณะตำบลสมัยนั้น ได้มาช่วยสร้างเสนาสนะต่าง ๆ ภายในวัด และพัฒนาวัดจนเรื่อยมา ถึงปี พ.ศ.2498 พระอธิการหนู อินทสุวณฺโณ ได้มรณภาพลง หลวงพ่อเปียก ปทุโม ก็รับตำแหน่งเจ้าอาวาสวัดหงษ์ปิยารามต่อ และอยู่ที่นั่นจนมรณภาพ เมื่อปี พ.ศ.2505 ได้รับพระราชทานวิสุงคามสีมาครั้งแรกเมื่อ พ.ศ. 2497 ได้รับพระราชทานวิสุงคามสีมาครั้งหลังเมื่อ พ.ศ. 2516ในสมัยหลวงพ่อจรูญ เขมจาโร
อาคารเสนาสนะที่สำคัญ ได้แก่ อุโบสถ เป็นอาคารคอนกรีตเสริมเหล็กทรงไทยชั้นเดียว ศาลาการเปรียญ เป็นอาคารคอนกรีตเสริมเหล็กทรงไทยจัตุรมุข 2 ชั้น กุฏิสงฆ์ จำนวน 5 หลัง วิหารจตุรมุขบูรพาจารย์พ่อปู่โสม หลวงพ่อเปียก และหลวงพ่อจรูญ และศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก ปูชนียวัตถุมีพระประธานประจำอุโบสถ ปางมารวิชัย พระประธานประจำศาลาการเปรียญ ขนาดหน้าตักกว้าง 24 นิ้ว สูง 36 นิ้ว
แคเวิร์น เมกกะ

แคเวิร์น เมกกะ  เป็นพิพิธภัณฑ์เดอะบีเทิลส์ในเมืองลิเวอร์พูล ก่อตั้งขึ้นใน พ.ศ. 2524 และตั้งชื่อตามแคเวิร์นคลับ  มีบทบาทสำคัญทำให้เกิดการท่องเที่ยวตามรอยเดอะบีเทิลส์ในลิเวอร์พูลโดยแฟน ๆ ของวง พิพิธภัณฑ์ตั้งอยู่หัวมุมจัตุรัสเรนฟอร์ด  กับถนนแมททิว 
ประวัติ.
พิพิธภัณฑ์แห่งนี้ "ริเริ่มโดยลำพัง" และดำเนินการโดยลิซและจิม ฮิวจ์ ซึ่งกลายมาเป็นจุดเริ่มของการประชุมบีเทิลส์ประจำปีในลิเวอร์พูล ซึ่งปัจจุบันเป็นส่วนหนึ่งของเทศกาลบีเทิลส์วีค  เมื่อพิพิธภัณฑ์และแฟนคลับก่อตั้งขึ้น ความนิยมในเดอะบีเทิลส์ก็พ้นสมัยและไม่ค่อยมีการรับรู้ในลิเวอร์พูล แคเวิร์นคลับซึ่งเป็นสถานที่ซึ่งเดอะบีเทิลส์เล่นเป็นประจำในช่วงปีแรก ๆ หลังจากกลับมาจากฮัมบูร์ก ถูกปิดใน พ.ศ. 2516 และต่อมาถูกใช้เป็นสถานที่ส่วนหนึ่งของการก่อสร้างเครือข่ายเส้นทางรถไฟใต้ดินเมอร์ซีย์เรล  ในปีเดียวกับการเปิดแคเวิร์น เมกกะ มีการประกาศแผนการที่จะรื้อฟื้นและเปิดแคเวิร์นคลับอีกครั้ง คลับในรูปแบบดั้งเดิมเปิดให้บริการตั้งแต่ พ.ศ. 2527 ถึง พ.ศ. 2532 ก่อนที่จะปิดตัวลงอีก และเปิดใหม่อีกครั้งในปี 2534 ในฐานะทั้งสโมสรและพิพิธภัณฑ์ แคเวิร์น เมกกะปิดตัวลงในเดือนธันวาคม พ.ศ. 2527 เมื่อผู้ก่อตั้งลิซ ฮิวจ์ ล้มป่วย ใน พ.ศ. 2546 สำเนาอัลบั้ม"ซาร์เจินต์เปปเปอส์โลนลีฮาตส์คลับแบนด์" ของเดอะบีเทิลส์พร้อมลายเซ็น รวมถึงชุดของที่ระลึกอย่างเป็นทางการจากการประชุมบีเทิลส์ประจำปีครั้งที่ 4 ที่แคเวิร์น เมกกะ มีผู้ประมูลไปในราคา 290,000 ดอลลาร์ ซึ่งทำลายสถิติราคาปกอัลบั้มของเดอะบีเทิลส์พร้อมลายเซ็นในเวลานั้น ในปี 2561 จิม ฮิวจ์สผู้ร่วมก่อตั้งพิพิธภัณฑ์เสียชีวิต
มาเต (สิ่งแวดล้อมเดสก์ท็อป)

มาเต  เป็นสิ่งแวดล้อมเดสก์ท็อปที่เสรีและต้นทางเปิด ทำงานบนระบบปฏิบัติการ ลินุกซ์, เบิร์กลีย์ซอฟต์แวร์ดิสทริบิวชัน และ illumos 
ชื่อ.
ชื่อของมาเตมาจากพืชในอเมริกาใต้ (มาเต) ชื่อนี้มีสไตล์ด้วยตัวพิมพ์ใหญ่ทั้งหมดเพื่อให้เป็นไปตามระบบการตั้งชื่อของสิ่งแวดล้อมเดสก์ท็อปเสรีอื่นๆ เช่น KDE และ LXDE คำย่อที่มากำหนดทีหลังแบบกล่าวซ้ำว่า "MATE Advanced Traditional Environment" ถูกนำมาใช้โดยผู้คนส่วนใหญ่ในชุมชนมาเต เพื่อเลียนแบบคำย่อแบบกล่าวซ้ำของซอฟต์แวร์เสรีเช่น GNU ("GNU ไม่ใช่ Unix!") การใช้ชื่อใหม่แทน GNOME จะช่วยหลีกเลี่ยงความขัดแย้งในการตั้งชื่อกับ GNOME 3
ตัวยึดกระดูกเชิงกราน

ตัวยึดกระดูกเชิงกราน, ตัวตรึงกระดูกเชิงกราน หรือ ตัวรัดกระดูกเชิงกราน  เป็นอุปกรณ์สำหรับการบีบรัดกระดูกเชิงกรานในผู้ที่มีการหักของกระดูกเชิงกรานโดยมีเป้าหมายเพื่อการหยุดเลือด
การใช้งาน.
ตัวยึดกระดูกเชิงกรานใช้งานเพื่อลดการไหลของเลือดจากการแตกของกระดูกเชิงกราน และนำมาใช้ในกรณีผู้ป่วยที่แพทย์หรือหน่วยแพทย์ฉุกเฉินสงสัยว่ามีการหักของวงเชิงกราน (pelvic ring) เป็นส่วนใหญ่ ตัวยึดกระดูกเชิงกรานนั้นแนะนำให้ใช้ในกระดูกเชิงกรานหักแบบแยกกางออกเป็นสองส่วน (open book) และอาจไม่มีประโยชน์นักในรายที่เป็นการแตกของกระดูกเชิงกรานชนิดบีบอัดจากด้านข้าง (lateral compression)
หน่วยแพทย์ฉุกเฉินสามารถใส่ตัวยึดกระดูกเชิงกรานก่ินการขนย้ายผู้ป่วยมาถึงโรงพยาบาล หรือโดยแพทย์กับพยาบาลเมื่อมาถึงแผนกฉุกเฉินแล้ว ตัวยึดกระดูกเชิงกรานมีไว้ใช้ในระยะสั้น ไม่ควรค้างไว้ในระยะยาว
อาการแทรกซ้อน.
อาการแทรกซ้อนหรือผลข้างเคียงที่ไม่พึงประสงค์จากการใส่ตัวยึดกระดูกเชิงกราน อาจรวมถึงแผลเปื่อยบนผิวหนังหากคาไว้นาน จากวรรณกรรมที่ตีพิมพ์ในปี 2016 พบว่าราว 50% ของผู้ป่วยถูกใส่ตัวรัดกระดูกเชิงกรานอย่างไม่ถูกต้อง
เทคนิกวิธี.
ตัวยึดกระดูกเชิงกรานควรจะใส่เหนือต่อกระดูกฟีเมอร์ตอนบน กล่าวคือแนะนำให้ใส่ที่ระดับเกรเทอร์โทรคันเทอร์ โดยการใส่จะทำให้ได้ท่าทางที่ดีที่สุดในการลดการแยกออกของพิวบิกซิมฟัยสิส ซีทีสแกนสามารถนำมาใช้เพื่อตรวจสอบว่าใส่ตัวยึดกระดูกเชิงกรานถูกต้องหรือไม่ นอกจากนี้ ผ้าปูที่นอน ยังอาจนำมาใช้ประกอบเป็นตัวยึดกระดูกเชิงกรานได้เช่นกัน
ตัวยึดกระดูกเชิงกรานจะช่วยกดโครงสร้างของกระดูกเชิงกราน ซึ่งกระตุ้นให้เลือดที่ค้างอยู่ภายในโพรงช่องเชิงกราน (pelvic cavity) เกิดการแข็งตัว จึงช่วยลดเลือดไหลออกเพิ่มได้ นอกจากนี้ยังช่วยเสริมความมั่นคงให้กับกระดูกเชิงกรานเช่นกัน
เหตุผลวิบัติโดยกำเนิด

เหตุผลวิบัติโดยกำเนิด 
เป็นเหตุผลวิบัติโดยความไม่เข้าประเด็น (fallacy of irrelevance) ที่ข้อตั้ง/ข้ออ้าง/ข้อมูลจัดว่าถูกหรือผิดโดยเพียงอาศัยแหล่งที่มาและไม่ใส่ใจในสาระ
กล่าวอีกอย่างก็คือ เป็นการจัดข้อตั้งว่าดีหรือไม่ดีโดยอาศัยความน่าเชื่อถือได้ของแหล่งที่มา ไม่ได้อาศัยข้อตั้งเอง
ดังนั้น เหตุผลจึงวิบัติเพราะไม่ได้ประเมินข้อตั้งตามความถูกต้องของมันเอง 
แรกสุด การให้เหตุผลจะดีก็ต่อเมื่อข้อตั้งแสดงความเท็จจริงของข้ออ้างที่เป็นประเด็น
แม้ที่มาของประเด็นหนึ่งๆ อาจเป็นจริงและช่วยแสดงว่า ทำไมประเด็นจึงมีรูปแบบเช่นในปัจจุบัน แต่ก็ไม่สามารถใช้เป็นตัวกำหนดความดีหรือไม่ดีของข้อตั้ง
คำภาษาอังกฤษว่า genetic fallacy อาจเริ่มใช้มาอย่างช้าก็ตั้งแต่ปี#เปลี่ยนทาง 1926 
ตัวอย่าง.
<templatestyles src="แม่แบบ:คำพูด/style.css" />เอ๊ะ คุณจะใส่แหวนแต่งงานนี่จริงๆ หรือ คุณรู้ไหมว่า แหวนแต่งงานนี่ดั้งเดิมเป็นสัญลักษณ์ของโซ่ล่ามข้อเท้าที่ผู้หญิงต้องใส่เพื่อไม่ให้วิ่งหนีไปจากสามี ฉันไม่เชื่อเลยนะว่า คุณจะเป็นส่วนของข้อปฏิบัติที่กีดกันเพศเช่นนี้
มีเหตุผลหลายอย่างที่คนใส่แหวนแต่งงาน ดังนั้น การเชื่อว่า คนที่ดำรงขนบธรรมเนียมประเพณีนี้ส่งเสริมการกีดกันทางเพศ จึงเป็นเหตุผลวิบัติ 
<templatestyles src="แม่แบบ:คำพูด/style.css" />
คำคัดค้านตารางการดำเนินรถโดยสารประจำทางใหม่ของคณะกรรมการ มาจากผู้จัดสรรอสังหาริมทรัพย์ฝ่ายเอกชนเท่านั้น จึงไม่ต้องสนใจ 
นี่เป็นเหตุผลวิบัติ เพราะผู้จัดสรรอสังหาริมทรัพย์ฝ่ายเอกชนอาจมีความเห็นที่ดีอันประกอบด้วยความรู้ในเรื่องนี้ 
เชิงอรรถและอ้างอิง.
<templatestyles src="Reflist/styles.css" />
เจมิไน (จักรกลสนทนา)

เจมิไน  ซึ่งมีชื่อเดิมว่า บาร์ด  เป็น จักรกลสนทนา และ แบบจำลองภาษาขนาดใหญ่ (Large Language Models - LLMs) ที่พัฒนาโดย Google AI อยู่ในตระกูลเดียวกับ LaMDA, PaLM 
ในขั้นต้นบาร์ดได้รับการพัฒนาขึ้นเพื่อตอบสนองต่อความนิยมที่สูงขึ้นของแชตจีพีทีของโอเพนเอไอ และได้รับการเปิดตัวโดยใช้ชื่อบาร์ดเมื่อ 21 มีนาคม ค.ศ. 2023 ที่ประเทศอังกฤษและสหรัฐอเมริกา ก่อนที่จะขยายไปยังประเทศอื่น ๆ ในเดือนพฤษภาคม
บาร์ดได้รับการพัฒนาและประกาศใน ค.ศ. 2021 แต่ในเบื้องต้นนั้นยังไม่ได้เผยแพร่สู่สาธารณะ การเปิดตัวแชตจีพีทีของโอเพนเอไอในเดือนพฤศจิกายน ค.ศ. 2022 และความนิยมที่ตามมา ส่งผลให้บริษัทกูเกิลรีบเปิดตัวบาร์ดในเดือนกุมภาพันธ์ ค.ศ. 2023 โดยจักรกลสนทนาเป็นหัวข้อสำคัญในการกล่าวสุนทรพจน์สำคัญของกูเกิล ไอโอ ในเดือนพฤษภาคมจากนั้น กูเกิลเปลี่ยนชื่อบาร์ดเป็นเจมิไนอย่างเป็นทางการเมื่อวันที่ 8 กุมภาพันธ์ ค.ศ. 2024
ภาพรวม.
บาร์ดเป็นจักรกลสนทนา ที่ประกาศเปิดตัวเมื่อวันที่ 6 กุมภาพันธ์ 2023 และเปิดให้บริการในวันที่ 21 มีนาคมของปีเดียวกัน รุ่นแรกได้รับการพัฒนาโดยใช้ LaMDA ซึ่ง เป็นแบบจำลองภาษาขนาดใหญ่ ที่ออกโดยกูเกิลในปี 2021 จากนั้นจึงเปลี่ยนมาใช้ PaLM ในเดือนเมษายน 2023 และเปลี่ยนเป็น PaLM2 ซึ่งมีประสิทธิภาพสูงกว่าในเดือนพฤษภาคมปีเดียวกัน หลังจากนั้นในเดือนกุมภาพันธ์ 2024 Gemini 1.0 Pro ได้รับการเปลี่ยนถ่ายเพื่อปรับปรุงประสิทธิภาพและเปลี่ยนชื่อ
บาร์ดนั้นให้บริการโดยมีหน้าเฉพาะที่แยกจากส่วนต่อประสานการค้นหาของกูเกิล ต่างจากไมโครซอฟท์ บิงที่ฝัง GPT-4 ไว้ภายใน UI ชื่อเก่าคือ "บาร์ด" นั้นหมายถึง "กวี" มีที่มาจาการที่เมื่อพิมพ์คำถามก็จะได้รับคำตอบที่ต้องการเป็นประโยคออกมา
บาสเกตบอลชายรอบคัดเลือกโอลิมปิก 2024

การแข่งขันบาสเกตบอลชายรอบคัดเลือกโอลิมปิก 2024  จะเป็นการแข่งขันบาสเกตบอลชายที่จะแข่งขันโดยทีมชาติ 24 ทีม โดยทีมชนะเลิศจะได้สิทธิ์เข้าแข่งขันในการแข่งขันบาสเกตบอลโอลิมปิกฤดูร้อน 2024 โดยมีกำหนดจัดขึ้นระหว่างวันที่ 2 ถึง 7 กรกฎาคม พ.ศ. 2567 ในประเทศกรีซ ลัตเวีย ปวยร์โตริโก และสเปน
ทีม.
การแข่งขันบาสเกตบอลรอบคัดเลือกโอลิมปิก ประกอบด้วย ทีมที่ยังไม่ผ่านการคัดเลือกในอันดับที่ดีที่สุด 16 ทีมจากการแข่งขันบาสเกตบอลชิงแชมป์โลก 2023 และสามประเทศที่มีอันดับสูงสุดแต่ละภูมิภาคในการจัดอันดับโลกของฟีบา
อีกห้าทีมตัดสินจากการแข่งขันรอบปรีควอลิฟายโอลิมปิก
บาสเกตบอลชายรอบคัดเลือกโอลิมปิก 2024 – บาเลนเซีย

การแข่งขันบาสเกตบอลชายรอบคัดเลือกโอลิมปิก 2024 ใน บาเลนเซีย จะเป็นหนึ่งในสี่การแข่งขันบาสเกตบอลชายรอบคัดเลือกโอลิมปิก 2024 จะจัดขึ้นที่เมืองบาเลนเซีย ประเทศสเปน ตั้งแต่วันที่ 2 ถึง 7 กรกฎาคม พ.ศ. 2567 โดยมีหกทีมที่จะเข้าร่วมแข่งขันในสองกลุ่ม กลุ่มละสามทีม โดยทีมอันดับที่หนึ่งและสองจะผ่านเข้ารอบรองชนะเลิศ ผู้ชนะของการแข่งขันจะได้ผ่านเข้าสู่การแข่งขันโอลิมปิกฤดูร้อน 2024
บาสเกตบอลชายรอบคัดเลือกโอลิมปิก 2024 – รีกา

การแข่งขันบาสเกตบอลชายรอบคัดเลือกโอลิมปิก 2024 ใน รีกา จะเป็นหนึ่งในสี่การแข่งขันบาสเกตบอลชายรอบคัดเลือกโอลิมปิก 2024 จะจัดขึ้นที่เมืองรีกา ประเทศลัดเวีย ตั้งแต่วันที่ 2 ถึง 7 กรกฎาคม พ.ศ. 2567 โดยมีหกทีมที่จะเข้าร่วมแข่งขันในสองกลุ่ม กลุ่มละสามทีม โดยทีมอันดับที่หนึ่งและสองจะผ่านเข้ารอบรองชนะเลิศ ผู้ชนะของการแข่งขันจะได้ผ่านเข้าสู่การแข่งขันโอลิมปิกฤดูร้อน 2024
เขามาราปี

มาราปี (, ยาวี: ڬونوواڠ ماراڤي) เป็นภูเขาไฟแบบคอมเพล็กซ์ในจังหวัดสุมาตราตะวันตก ประเทศอินโดนีเซีย และเป็นภูเขาไฟที่ยังคุกกรุ่นอยู่ที่สุดในเกาะสุมาตรา เช่นเดียวกับเขาเมอราปีบนเกาะชวา ชื่อนี้มีความหมายว่า "เขาแห่งไฟ" เขามาราปีมีความสูง จากระดับน้ำทะเล มีเมืองและนครจำนวนมากที่ตั้งอยู่รายล้อมเขา ซึ่งรวมถึงบูกิตติงงี, ปาดังปันจัง และ บาตูซังการ์ ภูเขาไฟนี้ยังเป็นจุดหมายยอดนิยมของนักไต่เขา
ปรัมปราวิทยา.
ตามตำนานเชื่อว่าเขาลูกนี้เป็นจุดที่ชาวมีนังกาเบามาตั้งรกรากเป็นครั้งแรกหลังเรือแล่นมาจอดที่บนเขานี้ ในเวลานั้นเขานี้มีขนาดเท่าไข่หนึ่งฟองและรายล้อมไปด้วยน้ำ มีหินอนุสรณ์ศพจำนวนมากในภูมิภาคนี้ที่หันออกสู่ทิศของเขาลูกนี้ อันบ่งบอกว่าเขามาราปีมีความสำคัญทางวัฒนธรรมในพื้นที่แถบนี้
การปะทุ.
เขามาราปีมีประวัติศาสตร์การปะทุบ่อยครั้ง มีการปะทุครั้งสำคัญในเดือนกันยายน 1830, ในเดือนมกราคม 1975 ซึ่งมีการปะทุที่ก่อให้เกิดดินไหลและลาฮาร์ซึ่งทำให้มีผู้เสียชีวิต และอีกครั้งที่สำคัญคือการปะทุในปี 1979 ซึ่งเป็นผลให้มีผู้เสียชีวิต 60 ราย นับตั้งแต่ปี 2011 เขามาราปีจัดเป็นภูเขาไฟระดับสอง ในระบบเตือนภัยที่มีสี่ระดับของกรมสำรวจภูเขาไฟอินโดนีเซีย การทำนายการปะทุของเขามาราปีมีการบรรยายไว้ว่ากระทำได้ยาก เนื่องจากต้นธาร (source) ของการปะทุอย่างฉับพลันของเขามาราปีอยู่ตื้นและใกล้ยอดเขา ทำให้การปะทุของเขามาราปีไม่ได้เกิดจากการเคลื่อนตัวของแมกมาในชั้นลึก ๆ ซึ่งสามารถตรวจจับได้ในรูปของแผ่นดินไหวเหตุภูเขาไฟบนเครื่องตรวจจับแผ่นดินไหว กระนั้น มีผู้คนอาศัยอยู่ราว 1,400 คน บนชั้นต่าง ๆ ของเขามาราปี ในหมู่บ้านรูไบ กัล โกบะฮ์จูมันตีอัง ห่างไป 5 ถึง 6 กิโลเมตรจากยอดเขา
ในเดือนธันวาคม 2023 เกิดการปะทุที่เป็นผลให้มีนักไต่เขาเสียชีวิต 23 ราย เถ้าตะกอนกระจายไปถึงความสูง และมีการกำหนดเขตหวงห้ามขนาด รอบภูเขาไฟ
การปะทุของเขามาราปี พ.ศ. 2566

เมื่อวันที่ 3 ธันวาคม 2023 เขามาราปี ซึ่งเป็นภูเขาไฟชนิดคอมเพล็กซ์บนเกาะสุมาตรา ประเทศอินโดนีเซีย เกิดการปะทุ โดยมีเถ้าตะกอนปะทุขึ้นไปในอากาศสูงถึง และมีเถ้าตะกอนภูเขาไฟจำนวนมหาศาลปกคลุมพื้นที่อำเภอโดยรอบ มีนักไต่เขารวม 23 รายถูกพบเสียชีวิตใกล้กับหลุมภูเขาไฟ
มีการปะทุรวมทั้งหมด 46 ครั้ง และการระเบิด (blasts) 66 ครั้ง บันทึกจากการสังเกตจากจุดสังเกตการณ์ภูเขาไฟในระหว่างวันที่ 3–4 ธันวาคม
เถ้าตะกอนจากการปะทุแพร่กระจายไปถึงเมืองหลายเมืองในพื้นที่โดยรอบ เช่น ปาดังปันจัง และ บูกิตติงงี รวมถึงอำเภอปาซามัน และ เวสต์ปาซามัน การปะทุเกิดขึ้นนาน 4 นาที และมีแอมพลิจูดสูงสุดที่บันทึกได้อยู่ที่ 30 มิลลิเมตรบนไซส์โมกราฟ (seismograph)
ผู้เสียชีวิต.
การปะทุเกิดขึ้นระหว่างที่นักไต่เขาจำนวนมากยังอยู่บนชั้นต่าง ๆ ของเขา จากนักไต่เขารวม 75 คนที่กำลังไต่เขาในวันที่ 2 ธันวาคม มี 49 คนที่ได้รับการอพยพลงจากเขา มีการกู้ภัยได้อีกสามคนที่ค้นพบว่ายังมีชีวิตอยู่ และอีก 23 คนถูกพบเสียชีวิต ส่วนผู้รอดชีวิตมีบาดเจ็บรวมสิบสองคน 
ผู้เสียชีวิตถูกพบใกล้กับหลุมของภูเขาไฟ ในขณะที่การกู้ภัยและตามหาผู้สูญหายถูกรบกวนจากการปะทุเป็นครั้งคราว ผู้เสียชีวิตรายสุดท้ายสามารถกู้ร่างมาได้ในวันที่ 6 ธันวาคม ผู้เสียชีวิตพบว่ามีร่องรอยแผลไหม้ซึ่งทำให้ยากต่อการระบุตัวด้วยใบหน้า ส่วนผู้ที่รอดชีวิตบางส่วนมีแผลไหม้ และมีการบาดเจ็บของกระดูก
สัญลักษณ์ทางธัชวิทยา

สัญลักษณ์ทางธัชวิทยา  เป็นสัญลักษณ์ข้อมูลธงที่ถูกใช้งานโดยนักธัชวิทยาในการระบุลักษณะเฉพาะของธง เช่น สถานที่ใช้งาน ผู้ใช้งาน และลักษณะของธง สัญลักษณ์นี้ถูกสร้างขึ้นโดยนักธัชวิทยาชื่อว่า วิทนีย์ สมิธ (Whitney Smith) และได้รับการรับรองโดยสหพันธ์ธัชวิทยานานาชาติ (International Federation of Vexillological Associations: FIAV) ในช่วงต้นคริสต์ทศวรรษ 1970 ซึ่งเซลโก้ ไฮเมอร์ (Željko Heimer) นักธัชวิทยา ได้เพิ่มสัญลักษณ์สำหรับ ธงรุ่นปกติ และ ธงที่ใช้ในอดีต ในช่วงต้นคริสต์ทศวรรษ 1990
สัญลักษณ์.
สัญลักษณ์ทางธัชวิทยา ใช้อธิบายเกี่ยวกับข้อมูลของธง ไม่ว่าจะเป็นสถานะ การออกแบบ และการจำแนกธง
การใช้งานสัญลักษณ์.
การใช้งานสัญลักษณ์จะขึ้นอยู่กับตารางสองแถวที่ใช้ในการจำแนกบนบกและในน้ำ และคอลัมน์สามคอลัมน์ที่ใช้แสดงถึงการใช้งานด้านพลเรือน รัฐบาล หรือกองทัพในทางทหาร ซึ่งวงกลมแต่ละวงในตารางแสดงให้เห็นว่ามีการใช้งานตามคุณสมบัติพื้นฐาน ดังนี้
การออกแบบในลักษณะเดียวอาจจะไม่รองรับรูปแบบไม่มีการใช้งานหรือการใช้งานที่หลากหลาย ไฮเมอร์ได้เสนอให้มีแถวเพิ่มสำหรับธงทางอากาศ แต่ FIAV ยังไม่ได้ให้การรับรอง
ระฆังมี่นกู้น

ระฆังมี่นกู้น ([mɪ́ɰ̃.ɡʊ́ɰ̃ kʰáʊ̯ɰ̃.láʊ̯ɰ̃ dɔ̀ d͡ʑí]) เป็นระฆังที่ตั้งอยู่ในเมืองมี่นกู้น ภาคซะไกง์ ประเทศพม่า ราว 11 กิโลเมตร (6.8 ไมล์) จากเหนือเมืองมัณฑะเลย์ บนฝั่งตะวันตกของแม่น้ำอิรวดี เป็นระฆังที่หนักที่สุดในโลกหลายครั้งในประวัติศาสตร์
ลักษณะ.
น้ำหนักของระฆังอยู่ที่ 55,555 viss  ตัวเลขนี้เป็นที่จำของชาวพม่าได้สะดวก โดยใช้วลีช่วยจำว่า "มี่น พยู มาน มาน ปยอ"  โดยมีพยัญชนะแทนเลข 5 ในดาราศาสตร์และตัวเลขศาสตร์ของพม่า น้ำหนักของระฆังและวลีช่วยจำเขียนไว้บนพื้นผิวของระฆังด้วยสีขาว
เส้นผ่านศูนย์กลางภายนอกขอบระฆังคือ ความสูงด้านนอกของระฆังอยู่ที่ และด้านใน เส้นรอบวงขอบด้านนอกคือ ระฆังมีความหนา สูงจากขอบถึงบนสุด ระฆังไม่แตกและอยู่ในสภาพดี ระฆังไม่มีลูกตุ้ม แต่ตีที่ขอบด้านนอก
ประวัติ.
การหล่อระฆังเริ่มต้นใน พ.ศ. 2351 และเสร็จสิ้นใน พ.ศ. 2353 พระเจ้าปดุงมีพระราชดำริให้หล่อระฆังมหึมานี้พร้อมกับเจดีย์มี่นกู้นของพระองค์ กล่าวกันว่าระฆังใบนี้หล่อไว้ฝั่งตรงข้ามของแม่น้ำและขนส่งโดยใช้เรือสองลำ เมื่อข้ามแม่น้ำแล้วจึงล่องไปตามคลองที่สร้างขึ้นเป็นพิเศษสองคลอง จากนั้นจึงทำเขื่อนกั้นคลองและยกระฆังขึ้นโดยการเพิ่มระดับน้ำโดยการเติมดินเข้าไปในคลองที่ถูกปิดกั้น ด้วยวิธีนี้ระฆังจึงได้รับการแขวนไว้จุดที่กำหนด
ระฆังมี่นกู้นพังลงเนื่องจากแผ่นดินไหวใหญ่เมื่อวันที่ 23 มีนาคม พ.ศ. 2382 บริษัทกองเรืออิรวดีนำไปแขวนอีกครั้งในเดือนมีนาคม พ.ศ. 2439 โดยใช้แม่แรงสกรูและคานงัดจากการระดมทุนสาธารณะ เฟลีเช เบอาโต ถ่ายภาพระฆังก่อนการแขวนใหม่อีกครั้ง
สถานะปัจจุบัน.
ด้วยน้ำหนัก 90 ตัน ระฆังมี่นกู้นครองตำแหน่งระฆังที่ใหญ่ที่สุดในโลกจนถึง พ.ศ. 2543 เมื่อถูกแทนที่ด้วยระฆังแห่งความโชคดี หนัก 116 ตัน ที่วัดฟอเฉียน นครผิงติ่งชาน มณฑลเหอหนาน ประเทศจีน
โดมยูซุฟ

โดมยูซุฟ  เป็นโครงสร้างโดมเดี่ยวบนเนินพระวิหาร ตั้งอยู่ทางใต้ของโดมแห่งศิลา
โดมนี้สร้างโดยเศาะลาฮุดดีน (พระนามตอนพระราชสมภพ ยูซุฟ) ในคริสต์ศตวรรษที่ 12 และได้รับการบูรณะหลายครั้ง โดยมีจารึกในคริสต์ศตวรรษที่ 12 และ 17: อันที่สลักใน ค.ศ. 1191 พร้อมพระนามของเศาะลาฮุดดีน และอีกสองอันที่กล่าวถึงยูซุฟ อะฆอ ซึ่งน่าจะเป็นผู้ว่าการเยรูซาเลมหรือขันทีในราชสำนักออตโตมัน
รายละเอียด.
โดมยูซุฟมีโครงสร้างกึ่งปิดสี่เหลี่ยมคล้ายกับซุ้มบูชา โดยตั้งอยู่บนกำแพงหินแข็งและมีซุ้มโค้งเปิดแหลมสามอันรองรับ ทางด้านเหนือของกำแพงด้านทิศใต้มีหินแกะสลักและช่องม่าน (blind niche) หน้าหินอ่อน ด้านนอกโดมหุ้มด้วยแผ่นตะกั่ว และด้านในตกแต่งด้วยลายโครง
โครงสร้างนี้มีจารึก 3 แห่ง:
แผงกลางสีขาวภายในช่องว่างเปล่า
ระฆังพระเจ้าจิงกูจา

ระฆังพระเจ้าจิงกูจา  หรือรู้จักในอีกชื่อ ระฆังมหาฆัณฏา ระฆังขนาดใหญ่ตั้งอยู่ที่เจดีย์ชเวดากอง ย่างกุ้ง ประเทศพม่า ได้รับการสร้างถวายปี พ.ศ. 2322 โดยพระเจ้าจิงกูจาแห่งราชวงศ์โก้นบอง ชื่ออย่างเป็นทางการในภาษาบาลีของระฆังใบนี้คือ มหาฆัณฏา ซึ่งแปลว่า "ระฆังเสียงเพราะ"
ลักษณะ.
ระฆังมีน้ำหนักประมาณ 23–25 ตัน และสูง ปากกว้าง และหนา บนระฆังมีจารึกสิบสองบรรทัด ข้อความจารึกบรรยายถึงพระเจ้าจิงกูจาซึ่งขึ้นครองราชย์เมื่อวันที่ 9 มิถุนายน พ.ศ. 2319 ปกครองดินแดน 16 ดินแดน ทรงหล่อและบริจาคระฆังให้แก่เจดีย์ชเวดากองเมื่อวันที่ 17 มกราคม พ.ศ. 2322
ประวัติ.
ระฆังใบนี้หล่อขึ้นระหว่างปี พ.ศ. 2319 ถึง พ.ศ. 2322 ในปี พ.ศ. 2368 อังกฤษพยายามนำระฆังออกจากเจดีย์ในช่วงสงครามอังกฤษ–พม่าครั้งที่หนึ่ง อย่างไรก็ตามเรือที่ขนส่งระฆังเพื่อไปโกลกาตาจมลงในแม่น้ำย่างกุ้งพร้อมกับระฆัง หลังจากพยายามกู้ระฆังไม่สำเร็จหลายครั้ง ในที่สุดอังกฤษก็ยอมแพ้ จากนั้นชาวพม่ากลุ่มหนึ่งได้กู้ระฆังขึ้นจากก้นแม่น้ำได้สำเร็จ และนำไปประดิษฐานตำแหน่งเดิมที่เจดีย์
สถานะปัจจุบัน.
ระฆังตั้งอยู่ในศาลาทางด้านทิศตะวันตกเฉียงเหนือของเจดีย์
เจดีย์ซีน-พยูแม

เจดีย์ซีน-พยูแม  หรือที่รู้จักในชื่อ เมียเต้นดานเซดี  เป็นเจดีย์ขนาดใหญ่ทางตอนเหนือของมี่นกู้น ภาคซะไกง์ ประเทศพม่า บนฝั่งตะวันตกของแม่น้ำอิรวดี ห่างจากมัณฑะเลย์ไปทางตะวันตกเฉียงเหนือราว 10 กิโลเมตร (6.2 ไมล์) และตั้งอยู่ใกล้กับเจดีย์มี่นกู้น เจดีย์ทาสีขาวและจำลองตามลักษณะเขาพระสุเมรุ
การก่อสร้าง.
เจดีย์นี้สร้างขึ้นปี พ.ศ. 2359 โดยพระเจ้าจักกายแมง เพื่อรำลึกถึงเจ้าหญิงซีน-พยูแม (แปลตามตัวอักษร "เจ้าหญิงช้างเผือก"; พ.ศ. 2332–2355) พระมเหสีพระองค์แรกซึ่งสวรรคตขณะประสูติโอรสในสถานที่ใกล้เคียง
การออกแบบ.
การออกแบบเจดีย์แตกต่างจากบรรทัดฐานรูปแบบเจดีย์ของพม่าอย่างมาก โดยมีพื้นฐานอิงจากตำนานจุฬามณีเจดีย์บนเขาพระสุเมรุ และส่วนล่างของเจดีย์เป็นตัวแทนของภูเขา 7 ทิว หรือสัตบริภัณฑ์ ตามตำนานทางพุทธศาสนา
ผลจากแผ่นดินไหวและการบูรณะ.
เจดีย์ได้รับความเสียหายอย่างหนักจากแผ่นดินไหวปี พ.ศ. 2381 และได้รับการบูรณะโดยพระเจ้ามินดงในปี พ.ศ. 2417
เจดีย์ได้รับความเสียหายอย่างหนักอีกครั้ง โดยโครงสร้างส่วนใหญ่พังทลายลงมาจากเหตุการณ์แผ่นดินไหวในประเทศพม่า พ.ศ. 2568
อะเลคซันดร์ อุลยานอฟ

อะเลคซันดร์ อิลลิช อุลยานอฟ (#เปลี่ยนทาง , 12 เมษายน [ตามปฎิทินเก่า: 31 มีนาคม] 1866 – 20 พฤษภาคม [ตามปฎิทินเก่า: 8 พฤษภาคม] 1887) เป็นนักปฏิวัติและนักเคลื่อนไหวทางการเมืองชาวรัสเซีย เขาเป็นพี่ชายของวลาดีมีร์ เลนิน ผู้ก่อตั้งสหภาพโซเวียต
ชีวิตช่วงต้น.
อุลยานอฟเกิดที่เมืองนิจนีนอฟโกรอด เขาเป็นลูกคนที่สองและเป็นลูกชายคนโตของอีลียา นีโคลาเยวิช อุลยานอฟ และ มารีเยีย อะเลคซันดรอฟนา อุลยาโนวา เขาเป็นที่รู้จักในนามซาชาซึ่งเป็นชื่อเรียกย่อของชื่ออะเลคซันดร์ เขาสำเร็จการศึกษาด้วยเกียรตินิยมจากโรงเรียนเตรียมอุดมศึกษาคลาสสิกแห่งซิมบีร์สค์ ใน ค.ศ. 1883 และต่อมาได้เข้าเรียนที่ราชวิทยาลัยเซนต์ปีเตอส์เบิร์ก ซึ่งเขาได้ศึกษาวิชาเอกวิทยาศาสตร์ธรรมชาติ และได้รับปริญญาด้านสัตววิทยา ขณะอยู่ที่มหาวิทยาลัย เขาเข้าร่วมการประชุมและการเดินขบวนที่ผิดกฎหมาย โดยมักจะแจกใบปลิวและกล่าวสุนทรพจน์แก่นักศึกษาและคนงาน
การปฏิวัติ.
ใน ค.ศ. 1886 เขาได้เข้าเป็นสมาชิกของ "ฝ่ายก่อการร้าย" ซึ่งเป็นส่วนหนึ่งของพรรค "นารอดนายาวอลยา" (เจตจำนงของประชาชน) เขาเป็นหนึ่งในผู้เขียนนโยบายของพรรค นโยบายนี้ยอมรับชนชั้นแรงงานว่าเป็น "แกนกลางของพรรคสังคมนิยม" ซึ่งยืนยันถึงความคิดริเริ่มของนักปฏิวัติในการต่อสู้กับระบอบเผด็จการผ่านการก่อการร้าย
ความพยายามลอบปลงพระชนม์จักรพรรดิอะเลคซันดร์ที่ 3.
อุลยานอฟและสหายของเขาสมคบคิดที่จะลอบปลงพระชนม์จักรพรรดิอะเลคซันดร์ที่ 3 แห่งรัสเซีย ในวันที่ 1 มีนาคม ค.ศ. 1887 (ปฏิทินจูเลียน) ซึ่งเป็นวันครบรอบ 6 ปีการลอบปลงพระชนม์จักรพรรดิอะเลคซันดร์ที่ 2 สมาชิกพรรค 3 คนถูกจับกุมในถนนเนฟสกีพรอสเพกต์ โดยถือระเบิดทำมือที่เต็มไปด้วยไดนาไมต์และเม็ดตะกั่วที่เป็นพิษด้วยสตริกนีน ตำรวจต้องสงสัยว่าเมื่อจักรพรรดิอะเลคซันดร์ที่ 3 เสด็จเยือนโบสถ์เนื่องในวันครบรอบการลอบปลงพระชนม์พระราชบิดาของพระองค์ ผู้วางแผนจะขว้างระเบิดเข้าไปในรถม้าของจักรพรรดิ ความพยายามนี้เรียกว่า "ครั้งแรกที่สองของเดือนมีนาคม" (The Second First of March)
อุลยานอฟซึ่งทำหน้าที่เป็นทั้งนักอุดมการณ์หลักของกลุ่มและคนทำระเบิดถูกจับในเวลาต่อมา ในศาล อุลยานอฟกล่าวสุนทรพจน์การเมือง ในตอนแรกผู้สมรู้ร่วมคิดถูกตัดสินประหารชีวิต แต่มีห้าคนได้รับพระราชทานอภัยโทษโดยจักรพรรดิอะเลคซันดร์ที่ 3 อุลยานอฟไม่ได้อยู่ในกลุ่มผู้ที่ได้รับพระราชทานอภัยโทษ เขาและสหายทั้งสี่ของเขา ได้แก่ ปาโฮมี อันเดรวัชกิน, วาซีลี เจเนียราลอฟ, วาซีลี โอซีปานอฟ และปิออตร์ เชวีเรฟ ถูกประหารชีวิตโดยการแขวนคอที่เมืองชลิสเซลบูร์กในวันที่ 8 พฤษภาคม
การประหารชีวิตอะเลคซันดร์ทำให้ วลาดีมีร์ อิลลิช อุลยานอฟ (วลาดีมีร์ เลนิน) น้องชายของเขา ไล่ตามการต่อสู้เพื่อการปฏิวัติของรัสเซียอย่างแรงกล้ายิ่งขึ้น วลาดีมีร์มีบทบาททางการเมืองอยู่แล้วก่อนที่พี่ชายของเขาจะถูกจับกุม วลาดีมีร์ชื่นชมพี่ชายของเขา แม้กระนั้น เขาค่อนข้างไม่ใส่ใจทัศนคติทางการเมืองของพี่ชาย ครั้งหนึ่งเขาเคยกล่าวไว้ว่า "ไม่ พี่ชายของฉันจะไม่ทำการปฏิวัติ ฉันคิดว่าในตอนนั้น นักปฏิวัติไม่สามารถให้เวลามากนักในการศึกษาเรื่องหนอนได้" เลนินยังจำได้ว่าครอบครัวของเขาถูกรังเกียจจากกลุ่มเสรีนิยมในซิมบีร์สค์หลังจากพี่ชายของเขาถูกจับกุม
มรดก.
ดาวเคราะห์น้อยดวงหนึ่งชื่อ 2112 อุลยานอฟ ถูกค้นพบใน ค.ศ. 1972 โดยตามารา มีไฮลอฟนา สมีร์โนวา และตั้งชื่อตามเขา
บาสเกตบอลชายรอบคัดเลือกโอลิมปิก 2024 – ไพรีอัส

การแข่งขันบาสเกตบอลชายรอบคัดเลือกโอลิมปิก 2024 ใน ไพรีอัส จะเป็นหนึ่งในสี่การแข่งขันบาสเกตบอลชายรอบคัดเลือกโอลิมปิก 2024 จะจัดขึ้นที่เมืองไพรีอัส ประเทศกรีซ ตั้งแต่วันที่ 2 ถึง 7 กรกฎาคม พ.ศ. 2567 โดยมีหกทีมที่จะเข้าร่วมแข่งขันในสองกลุ่ม กลุ่มละสามทีม โดยทีมอันดับที่หนึ่งและสองจะผ่านเข้ารอบรองชนะเลิศ ผู้ชนะของการแข่งขันจะได้ผ่านเข้าสู่การแข่งขันโอลิมปิกฤดูร้อน 2024